qundao/data-zh-poetry huggingface dataset:
贞妇诗
作者：张昱
朝代：明
体裁：古风

诸暨县有吴氏女，十五嫁作蔡家妇。十六生儿夫即亡，日抱呱呱为乳哺。情知身是未亡人，善事尊嫜犹父母。尽抛妆具洗铅华，尽弃罗襦服荆布。蓬首嫠居八十年，孤子有孙孙作父。采蘋采藻供祭祀，嗃嗃家人无闲语。妇人言行止闺门，懿德何由出庭户？怜我弱孙蔡光祖，再拜请求乡曲誉。鲁恭治县车驯雉，刘昆作郡河渡虎。承流宣化物为感，况乃观风行绣斧。母今行年九十六，人寿百年馀几许？门前沧海变成田，屋后白杨堪作柱。寒鸦犹带昭阳日，铜人亦沾未央露。古传生女作门楣，贞节之褒谁不慕？圣恩浩浩如江河，母息厌厌迫朝暮。蚤将封事谒天阍，为母一击登闻鼓。
资寿堂
作者：张昱
朝代：明
体裁：古风

为之医药以资寿，古人存心子能有。治生若然天必与，衣禄何忧不丰厚？潘彝世籍富豪家，金珠斗量钱载车。百年风雨换门户，甘守俭薄为生涯。法依本草为炮制，修合肯教违矩矱？日月回旋碾上轮，虎龙交媾炉中药。服之一剂神气全，百龄寿等金石坚。洪范五福寿居首，有金无寿真徒然。彝也性秉芝兰秀，湖海香名喧众口。修文坊南当大街，如斗之字出高牌。贵人长者共祗重，每日门前车马来。
赠人游湖南
作者：张昱
朝代：明
体裁：七言绝句

世途无处不通津，惟尔栖栖志未伸。莫过沅湘唾江水，此中曾有汨罗人。
赠仙都生
作者：张昱
朝代：明
体裁：七言律诗

括苍仙都十二城，中有异人毛骨清。淩风振佩片霞举，乘月吹笙双凤鸣。山上羊眠知石化，洞中桃熟验丹成。长镵采药或能见，不识此生真姓名。
赠写神朱大年
作者：张昱
朝代：明
体裁：七言律诗

笔头何在觅人知，镜里相看不自疑。麟阁尽能图燕颔，龙沙谁复恨蛾眉？千年名姓毛延寿，一代丹青顾恺之。梦感九重终见召，艺精宁患不逢时？
赠医士潘氏中和斋
作者：张昱
朝代：明
体裁：七言律诗

心天一气贯中和，孺子膏肓若我何！内景金花今證道，上池玉液不生波。献方龙每乘云至，收杏人曾倩虎驮。十世医传方胍妙，门前无奈杏花多。
赠县令任满
作者：张昱
朝代：明
体裁：五言绝句

一勺清泉水，三年共此心。不堪弹别鹄，惟是邑中琴。
赠吴世显宣使，代张氏捧谢表请命朝廷，寄仲举
作者：张昱
朝代：明
体裁：七言律诗

此去风波万里长，使人指日觐清光。云开雉扇当霄汉，龙抱金函出表章。羌服从来尊正朔，包茅次第贡明堂。浯溪有石高千丈，谩叟重烦颂大唐。
赠吴琰代宣州
作者：张昱
朝代：明
体裁：古风

天风吹孤蓬，一去无留踪。或与回飙遇，犹希返故丛。同饮南陵水，况是亲骨肉。相见无别辞，缕缕诉衷曲。衷曲犹未伸，征车动行尘。屏营高堂上，尊酒聊具陈。纫兰以为赠，此志良不薄。冀藏怀袖间，时用慰绵邈。
赠士人军中售笔
作者：张昱
朝代：明
体裁：七言律诗

古来文字用铅椠，笔至蒙恬始得名。每日诸军传檄到，何人横槊赋诗成？管裁鸣凤巢边节，毫运饥蚕叶上声。莫鄙毛锥无所用，要知韩范尽书生。
赠太史子玄还闽中，子玄侍其师贡秘卿由海道遂赴京师，至浙西，秘卿死
作者：张昱
朝代：明
体裁：七言律诗

险阻蛟龙又则那，只缘有路接天河。少年谩动乘桴兴，中道俄闻曳杖歌。司马壮游空岁月，杜陵归梦隔山河。凭君莫下穷途泪，何处深山无薜萝？
赠孙雷师祈雨有应
作者：张昱
朝代：明
体裁：古风

天人本无二，万物备吾身。一诚苟无妄，呼吸皆鬼神。南邦五六月，熯阳如火燉。法师念民食，升坛肆怒嗔。符召五雷伏，龙起三江滨。风云随指顾，沛泽来逡巡。岂惟盈沟浍，更且溢河津。道路接歌颂，田家具仓囷。茫茫大钧内，造化岂不仁？安得法师辈，飞行遍八垠。以兹云霓心，慰彼大旱民。
赠寓客还瓜州
作者：张昱
朝代：明
体裁：七言律诗

把酒临风听棹声，河边官柳绿相迎。几潮路到瓜州渡，隔岸山连铁瓮城。月色夜留江叟笛，花枝春覆寺楼筝。赠行不用歌杨柳，此日还家足太平。
赠朝元宫道士邢本初
作者：张昱
朝代：明
体裁：七言律诗

朝元宫里邢道士，神采照人如玉山。壶中日月付谈笑，天上风云从往还。虎守杏林丹已熟，龙眠秋水剑长闲。共传紫气如车盖，往往相随出近关。
赠李学究
作者：张昱
朝代：明
体裁：七言律诗

裒然缝掖更垂绅，见客何曾有怒嗔？讲道谁为木铎者，摛词真似玉堂人。旧书几帙俱先集，修竹千竿是比邻。每向百花时节到，长裾自醉小园春。
赠杨彦臣使还
作者：张昱
朝代：明
体裁：古风

使节何煌煌，骑从造我门。自陈世有通家旧，武冈太守之外孙。俊哉舒侯贤宅相，执礼愈恭辞愈降。老夫已是闭关人，甚厌传呼到闾巷。须臾惊定还复悲，挽生近床为抱持。尔外大父强健否，此来殊慰我所思。黔阳到浙七千里，相问相看疑梦寐。祥符年贬祭酒公，安江之阳无乃是？自从隔却苍梧云，只字片言无得闻。车书既同四海一，逢人每问旧参军。立谈知生具才美，金钟大镛莫与比。池上曾闻咏凤毛，诗中又见歌麟趾。当今圣德及海隅，龙马出图龟负书。直言治安容贾谊，喻蜀父老烦相如。心存忠孝在年少，县官劝驾能应诏。得时举步即青云，瑚琏从来在宗庙。
赠欧阳尚礼还播州
作者：张昱
朝代：明
体裁：五言绝句

人生岂无别，咫尺异言笑。况复万里遥，风烟接蛮徼。
赠沈生还江州
作者：张昱
朝代：明
体裁：七言律诗

乡心正尔怯高楼，况复楼中赋远游！客里登临俱是感，人间送别不宜秋。风前落叶随车满，日下浮云共水流。知汝琵琶亭畔去，白头司马忆江州。
赠河南卫毕将军歌
作者：张昱
朝代：明
体裁：古风

壮哉将军八尺躯，阵前夺骑生马驹。有力每轻弓两石，据鞍手横丈二殳。小敌如怯大敌勇，生平气与忠义俱。逢时受命从大将，势合风云兴海隅。奉辞东下尉陀国，回兵北击无单于。望风襁负至者众，将军为驻南征车。归来九重赐颜色，蹈舞恩光生步趋。团花战袍出内府，大官羊膳来公厨。洛阳关东古重镇，授以斧钺专城居。绿槐高映使者节，黄金新铸兵家符。握刀负盾走壮士，拥盖吹笳喧道涂。尽知勋名在忠义，千骑万骑先传呼。祈连亦有霍去病，细柳岂无周亚夫？只今将军与之并，人马相辉古即无。君恩广大法天地，将军报答将何如？丹青或接万亿载，忠义莫虞无画图。
赠湖州杨均显制笔
作者：张昱
朝代：明
体裁：七言律诗

当年冯陆擅吴兴，曾许杨生继盛名。三馆每蒙诸老重，万钧不博一毫轻。归来未觉江湖远，落拓宁知岁月更？颖也此时须自荐，国家用尔颂升平。
赠狄鸣善捧檄迎母往金兰州就养
作者：张昱
朝代：明
体裁：古风

人子能不念其母，乌鸟哑哑犹返哺。十月怀娠乳抱劳，亦期仰事慰迟暮。那知中道母子分，南望亲舍唯白云。伯也执殳在军旅，堂上消息空传闻。将军命许迎就养，拜捧檄文喜无量。杭州万里到兰州，母见子如堕天上。膝间乍见欢复悲，天河水流有合时。宜男草是别时草，老莱衣是别时衣。只今四海车书一，人间万事真难必。十年戎马行陈间，子母团圞有今日。
赠王法师祈雨感应
作者：张昱
朝代：明
体裁：七言律诗

名衔知久达天关，可是风雷指顾间？禹步祝香才一息，雷声送雨已千山。公私尽有仓箱望，垄亩都忘稼穑艰。下土不知蒙帝力，满城箫鼓送龙还。
赠琴士
作者：张昱
朝代：明
体裁：七言绝句

万树流莺御苑西，朝回骑马醉如泥。如今都向山堂宿，听得琴中乌夜啼。
赠谢肃东还
作者：张昱
朝代：明
体裁：七言律诗

风尘如此送君行，莫惜离觞与再倾。执手且听杨柳曲，过江便是越州城。龙驹堕地即千里，凤鸟及时才一鸣。年少有才终大用，贾生曾擅洛阳名。
赠赵希哲还河南，仍寄其父太医
作者：张昱
朝代：明
体裁：古风

赵生幼小辞乡里，长成却自河南至。风流藉甚芝兰室，文采粲然瑚琏器。懋迁不惮万里遥，鱼盐岁逐商人利。杭州旧是繁华地，轻薄相逢增意气。爱生不登酒家楼，重生不游花柳市。秋风八月柳条黄，束装别我还洛阳。楼船大帆高十丈，顺风一日到高堂。高堂双亲应自喜，宝货既丰儿亦至。定呼斗酒出屏帷，膝下相欢复相慰。自来阴骘富人家，庐山董奉非徒誇。拜罢而翁烦问讯，好种门前仙杏花。
赤壁
作者：张昱
朝代：明
体裁：五言绝句

赤壁不改色，汉江依旧流。二龙争战后，风月属扁舟。
赵子昂画花鸟
作者：张昱
朝代：明
体裁：七言绝句

绮纨旧习信难移，得意青春正好时。直下玉庐无所事，试临花鸟学徐熙。
赵松雪墨兰
作者：张昱
朝代：明
体裁：七言律诗

玉庐墨妙世无同，九畹高情更所工。捐佩昔曾过澧上，浩歌今望在云中。娟娟奕叶承家泽，淡淡幽香媚国风。莫把骚词烦宋玉，赋成还到楚王宫。
赵松雪画苕溪清远图
作者：张昱
朝代：明
体裁：七言律诗

吴兴元是水晶宫，楼阁溪山罨画中。酒舫载过寒食节，舞衫吹遍鲤鱼风。当时乐事谁能见，此日王孙自不同。亭下鸥波如有感，行云犹在玉尊空。
赵清献小像
作者：张昱
朝代：明
体裁：五言绝句

当时仰望公，画笔开生面。之官惟琴鹤，千载赵清献。
趋府
作者：张昱
朝代：明
体裁：七言绝句

燕子梁间渐有声，碧油窗外未天明。长街官树留残月，满马好风吹宿酲。
辇下曲
作者：张昱
朝代：明

斗䳺初罢草初黄，锦袋牙牌日日将。闹市閒坊寻搭对，红尘走煞少年狂。
辇下曲
作者：张昱
朝代：明
体裁：七言绝句

斗鹌初罢草初黄，锦袋牙牌日日将。闹市閒坊寻搭对，红尘走煞少年狂。
辇下曲一百二首，有序·其一百
作者：张昱
朝代：明
体裁：七言绝句

大安阁是延春阁，峻宇雕墙古有之。四面珠帘烟树里，驾临长在夏初时。
辇下曲一百二首，有序·其一百二
作者：张昱
朝代：明
体裁：七言绝句

栏马墙临海子边，红葵高柳碧参天。过人不敢论量数，雨露相将近百年。
辇下曲一百二首，有序·其七
作者：张昱
朝代：明
体裁：七言绝句

二九行分正从班，尽将牙笏注名单。簟铺兽镇丹墀内，鹄立千官绕画阑。
辇下曲一百二首，有序·其七十
作者：张昱
朝代：明
体裁：七言绝句

西番僧果依时供，小笼黄旗带露装。满马尘沙兼日夜，平坡红艳露犹香。
辇下曲一百二首，有序·其七十一
作者：张昱
朝代：明
体裁：七言绝句

黄公垆榜大金书，门外长停右姓车。请教宫缯来换酒，悲歌始是醉之馀。
辇下曲一百二首，有序·其七十七
作者：张昱
朝代：明
体裁：七言绝句

少年马后抱熊罴，便佞相倾结所知。一日搭名帮草料，好官多属跨驴儿。
辇下曲一百二首，有序·其七十三
作者：张昱
朝代：明
体裁：七言绝句

玉德殿当清灏西，蹲龙碧瓦接榱题。卫兵学得高丽语，连臂低歌井即梨。
辇下曲一百二首，有序·其七十九
作者：张昱
朝代：明
体裁：七言绝句

斗鹌初罢草初黄，锦袋牙牌日自将。闹市闲坊寻搭对，红尘走杀少年狂。
辇下曲一百二首，有序·其七十二
作者：张昱
朝代：明
体裁：七言绝句

圜殿仪天十六楹，向前黄道不教行。帐房左右悬弓角，尽是君王宿卫兵。
辇下曲一百二首，有序·其七十五
作者：张昱
朝代：明
体裁：七言绝句

斜街木局尽闲房，御史微行自不妨。从立宪台曾有旨，代天耳目付贤良。
辇下曲一百二首，有序·其七十八
作者：张昱
朝代：明

闲家日逐小公侯，蓝棒相随觅打毬。向晚醉嫌归路远，金鞭梢过御街头。
辇下曲一百二首，有序·其七十六
作者：张昱
朝代：明
体裁：七言绝句

上都半道次榆林，是处鸳鸯野泺深。不比使君桑下问，自媒年少觅黄金。
辇下曲一百二首，有序·其七十四
作者：张昱
朝代：明
体裁：七言绝句

棕毛四面拥龙床，殿角凉生紫雾香。上位励精求治切，不曾朝退不抬汤。
辇下曲一百二首，有序·其三
作者：张昱
朝代：明
体裁：七言绝句

州桥拜伏两珉龙，向下天潢一派通。四海仰瞻天子气，日行黄道贯当中。
辇下曲一百二首，有序·其三十
作者：张昱
朝代：明
体裁：七言绝句

皇舆清暑出滦京，三日当番见大臣。夜半暗中偷摸箭，阴教右姓主朋巡。
辇下曲一百二首，有序·其三十一
作者：张昱
朝代：明
体裁：七言绝句

请号关牌趋鼓阁，弓刀千骑领兵符。例差右姓巡仓库，哄唱穹庐赐大酺。
辇下曲一百二首，有序·其三十七
作者：张昱
朝代：明
体裁：七言绝句

华缨孔帽诸番队，前导伶官戏竹高。白伞葳蕤避驰道，帝师辇下进葡萄。
辇下曲一百二首，有序·其三十三
作者：张昱
朝代：明
体裁：七言绝句

驾起京官聚草棚，诸司谁敢不从公？官钱例与供堂食，马上风吹酒面红。
辇下曲一百二首，有序·其三十二
作者：张昱
朝代：明
体裁：七言绝句

祖宗诈马宴滦都，挏酒啍啍载憨车。向晚大安高阁上，红竿雉帚扫珍珠。
辇下曲一百二首，有序·其三十五
作者：张昱
朝代：明
体裁：七言绝句

驼装序入日精门，铜鼓牙旗作队喧。一听巡阶铃钹振，满宫俱喜出迎恩。
辇下曲一百二首，有序·其三十八
作者：张昱
朝代：明
体裁：七言绝句

守内番僧日念吽，御厨酒肉按时供。组铃扇鼓诸天乐，知在龙宫第几重？
辇下曲一百二首，有序·其三十六
作者：张昱
朝代：明
体裁：七言绝句

月华门里西角屋，六纛幽藏神所居。大驾起行先戒路，鼓钲次第出储胥。
辇下曲一百二首，有序·其三十四
作者：张昱
朝代：明
体裁：七言绝句

千门万户严扃钥，留守司官莫自闲。仰候秋风驼被等，郊迎大驾向南还。
辇下曲一百二首，有序·其九
作者：张昱
朝代：明
体裁：七言绝句

静瓜约闹殿西东，颁宴宗王礼数隆。酋长巡觞宣上旨，尽教满饮大金钟。
辇下曲一百二首，有序·其九十
作者：张昱
朝代：明
体裁：七言绝句

肩垂绿发事康禅，淡扫蛾眉自可怜。出入内门装饰盛，满宫争迓女神仙。
辇下曲一百二首，有序·其九十一
作者：张昱
朝代：明
体裁：七言绝句

红城万户拱皇居，宿卫亲兵饱有馀。苑鹿与人分食惯，朝朝群聚候麋车。
辇下曲一百二首，有序·其九十七
作者：张昱
朝代：明
体裁：七言绝句

绯国宫人直女工，衾裯载得内门中。当番女伴能包袱，要学高丽顶入宫。
辇下曲一百二首，有序·其九十三
作者：张昱
朝代：明
体裁：七言绝句

四面朱阑当午门，百年榆柳是将军。昌期遭际风云会，草木犹封定国勋。
辇下曲一百二首，有序·其九十九
作者：张昱
朝代：明
体裁：七言绝句

天朝习俗乐从禽，为按名鹰出柳阴。立马万夫齐指望，半空鹅影雪沈沈。
辇下曲一百二首，有序·其九十二
作者：张昱
朝代：明
体裁：七言绝句

枢密院家家赐宴，金符三品事奔趋。教坊白马驮身后，光禄红箫送酒车。
辇下曲一百二首，有序·其九十五
作者：张昱
朝代：明
体裁：七言绝句

守宫妃子住东头，供御衣粮不外求。牙仗穹庐护阑盾，礼遵估服侍宸游。
辇下曲一百二首，有序·其九十八
作者：张昱
朝代：明
体裁：七言绝句

壁衣面面紫貂为，更绕腰阑挂虎皮。大雪外头深一尺，殿中风力岂曾知？
辇下曲一百二首，有序·其九十六
作者：张昱
朝代：明
体裁：七言绝句

三宫除夜例驱傩，遍洒巫臣马湩多。组烛小儿相哄出，卫兵环视莫如何。
辇下曲一百二首，有序·其九十四
作者：张昱
朝代：明
体裁：七言绝句

鴐鹅风起白毰毸，秋夏跟随驾往回。圣主已开三面网，登盘玉食自天来。
辇下曲一百二首，有序·其二
作者：张昱
朝代：明
体裁：七言绝句

五垓千陛立朝廷，槛首铜雕一丈翎。不待来仪威凤至，日闻韶濩在青冥。
辇下曲一百二首，有序·其二十
作者：张昱
朝代：明
体裁：七言绝句

崇天门下听宣赦，万姓欢呼万岁声。岂独罪人蒙大宥，普天率土尽关情。
辇下曲一百二首，有序·其二十一
作者：张昱
朝代：明
体裁：七言绝句

户外班齐大礼行，小臣鸣赞立朝廷。八风不动丹墀静，听得宫袍舞蹈声。
辇下曲一百二首，有序·其二十七
作者：张昱
朝代：明
体裁：七言绝句

国俗祠神主中霤，毡车毡俑挂宫灯。神来鼓盏自飞动，妖自人兴如有凭。
辇下曲一百二首，有序·其二十三
作者：张昱
朝代：明
体裁：七言绝句

国初海运自朱张，百万楼船渡大洋。有训不教忘险阻，御厨先饭进黄粱。
辇下曲一百二首，有序·其二十九
作者：张昱
朝代：明
体裁：七言绝句

当年大驾幸滦京，象背前驮幄殿行。国老手炉先引导，白头联骑出都城。
辇下曲一百二首，有序·其二十二
作者：张昱
朝代：明
体裁：七言绝句

墀左朱阑草满丛，世皇封植意尤浓。艰难大业从兹起，莫忘龙沙汗血功。
辇下曲一百二首，有序·其二十五
作者：张昱
朝代：明
体裁：七言绝句

清庙上尊元不罩，爵呈三献礼当终。巫臣马湩望空洒，国语辞神妥法宫。
辇下曲一百二首，有序·其二十八
作者：张昱
朝代：明
体裁：七言绝句

狼髋且抛何且咒，女巫凭此卜妖祥。手持朴樕挥三祀，蠲洁祈神受命长。
辇下曲一百二首，有序·其二十六
作者：张昱
朝代：明
体裁：七言绝句

辽东羞贡入神厨，祭鲔专车一丈馀。寝庙岁行春荐礼，有加铏豆杂鲜腒。
辇下曲一百二首，有序·其二十四
作者：张昱
朝代：明
体裁：七言绝句

旂常万乘缀旒旓，玉瓘升坛藉白茅。前月太常班卤簿，安排法驾事南郊。
辇下曲一百二首，有序·其五
作者：张昱
朝代：明
体裁：七言绝句

东楼绯服唱鸡人，击到朱鼙第几声？楠寐奉常先告备，驾行三叩紫鞘鸣。
辇下曲一百二首，有序·其五十
作者：张昱
朝代：明
体裁：七言绝句

炉香夹道涌祥风，梵辇游城女乐从。望拜綵楼呼万岁，柘黄袍在半天中。
辇下曲一百二首，有序·其五十一
作者：张昱
朝代：明
体裁：七言绝句

放教贵赤一齐行，平地风生有翅身。未解刻期争拜下，御前成个赏金银。
辇下曲一百二首，有序·其五十七
作者：张昱
朝代：明
体裁：七言绝句

鸭绿江波胜鸭头，鱼龙变化满中州。分来一派天潢水，到得乌桓便不流。
辇下曲一百二首，有序·其五十三
作者：张昱
朝代：明
体裁：七言绝句

对朋角饮目相招，黄鼠生烧入地椒。马湩饮轮金铎刺，顶宁割发不相饶。
辇下曲一百二首，有序·其五十二
作者：张昱
朝代：明
体裁：七言绝句

国子题名金仆姑，树篱比射尽腰符。分明百步中侯的，踊跃宗王舞袖呼。
辇下曲一百二首，有序·其五十五
作者：张昱
朝代：明
体裁：七言绝句

直从海子望蓬莱，青雀传言日几回？为造龙舟载天姆，院家催造画图来。
辇下曲一百二首，有序·其五十八
作者：张昱
朝代：明
体裁：七言绝句

昭君遗下汉琵琶，拗轸谁弹狈获沙？春色不关青冢上，只今芳草满天涯。
辇下曲一百二首，有序·其五十六
作者：张昱
朝代：明
体裁：七言绝句

西方舞女即天人，玉手昙花满把青。舞唱天魔供奉曲，君王常在月宫听。
辇下曲一百二首，有序·其五十四
作者：张昱
朝代：明
体裁：七言绝句

柳林密遣弄臣回，封印黄金盒一枚。天语直将西内去，便教知是草芽来。
辇下曲一百二首，有序·其八
作者：张昱
朝代：明
体裁：七言绝句

国戚来朝总盛容，左班翘鹖右王封。功臣带砺河山誓，万岁千秋乐未终。
辇下曲一百二首，有序·其八十一
作者：张昱
朝代：明
体裁：七言绝句

争抱荆筐拾马留，贫儿朝夕候鸣驺。不知金印为何物，肯要人间万户侯？
辇下曲一百二首，有序·其八十七
作者：张昱
朝代：明
体裁：七言绝句

花门齐侯月生眉，白日不食夜饱之。缠头向西礼圈户，出浴升高叫阿弥。
辇下曲一百二首，有序·其八十三
作者：张昱
朝代：明
体裁：七言绝句

高昌之神戴羖首，仗剑骑羊气猛烈。十月十三彼国人，萝卜面饼贺神节。
辇下曲一百二首，有序·其八十九
作者：张昱
朝代：明
体裁：七言绝句

似将慧日破愚昏，白日如常下钓轩。男女倾城求受戒，法中秘密不能言。
辇下曲一百二首，有序·其八十二
作者：张昱
朝代：明
体裁：七言绝句

北方九眼大黑杀，幻影梵名纥剌麻。头戴髑髅踏魔女，用人以祭惑中华。
辇下曲一百二首，有序·其八十五
作者：张昱
朝代：明
体裁：七言绝句

旃檀佛像身丈六，三十二相俱完全。流传释家亲受记，止于大国来西天。
辇下曲一百二首，有序·其八十八
作者：张昱
朝代：明
体裁：七言绝句

西天咒师首蜷发，不澡不颒身亦殷。倒垂璎珞披红罽，膜拜螭坳识圣颜。
辇下曲一百二首，有序·其八十六
作者：张昱
朝代：明
体裁：七言绝句

西番灯盏重百斤，刻铭供佛题大臣。黄楢万瓮照无尽，上祝皇釐下己身。
辇下曲一百二首，有序·其八十四
作者：张昱
朝代：明
体裁：七言绝句

十宇寺神呼韩王，身骑白马衣戎装。手弹箜篌仰天日，空中来仪百凤凰。
辇下曲一百二首，有序·其六
作者：张昱
朝代：明
体裁：七言绝句

至元典礼当朝会，宗戚前将祖训开。圣子神孙千万世，俾知大业此中来。
辇下曲一百二首，有序·其六十
作者：张昱
朝代：明
体裁：七言绝句

金计倾辽至可哀，为车为马枉豗隤。岂知万岁山中土，载得龙沙王气来？
辇下曲一百二首，有序·其六十一
作者：张昱
朝代：明
体裁：七言绝句

大都周遭十一门，草苫土筑那吒城。谶言若以砖石裹，长似天王衣甲兵。
辇下曲一百二首，有序·其六十七
作者：张昱
朝代：明
体裁：七言绝句

太祖雄姿自圣神，一时睿断出天真。要将儒释同尊奉，宣谕黄金铸圣人。
辇下曲一百二首，有序·其六十三
作者：张昱
朝代：明
体裁：七言绝句

学贯天人刘太保，卜年卜世际昌期。帝王真命自神武，鱼水君臣今见之。
辇下曲一百二首，有序·其六十九
作者：张昱
朝代：明
体裁：七言绝句

相官马湩盛浑脱，骑士题封抱送来。传与内厨供上用，有时直到御前开。
辇下曲一百二首，有序·其六十二
作者：张昱
朝代：明
体裁：七言绝句

八思巴师释之雄，字出天人惭妙工。龙沙彷佛鬼夜哭，蒙古尽归文法中。
辇下曲一百二首，有序·其六十五
作者：张昱
朝代：明
体裁：七言绝句

运际昌期不偶然，外臣豪杰得神仙。一言不杀感天听，教主长春亿万年。
辇下曲一百二首，有序·其六十八
作者：张昱
朝代：明
体裁：七言绝句

龙虎山中有道家，上清剑履绚晴霞。依时进谒棕毛殿，坐赐金瓶数十茶。
辇下曲一百二首，有序·其六十六
作者：张昱
朝代：明
体裁：七言绝句

宋亡死节文丞相，不受宣封信国公。祠庙至今松柏在，世皇盛德及孤忠。
辇下曲一百二首，有序·其六十四
作者：张昱
朝代：明
体裁：七言绝句

许衡天遣至军前，未丧斯文赖此传。大学一编尧舜事，致君中统至元年。
辇下曲一百二首，有序·其十
作者：张昱
朝代：明
体裁：七言绝句

万方表马贺生辰，班首师臣与相臣。喝赞礼行天乐动，九重宫阙一时新。
辇下曲一百二首，有序·其十一
作者：张昱
朝代：明
体裁：七言绝句

三司侍宴皇情洽，对御吹螺大礼终。宝扇合鞘催放仗，马蹄哄散万花中。
辇下曲一百二首，有序·其十七
作者：张昱
朝代：明
体裁：七言绝句

西天法曲曼声长，璎珞垂衣称艳妆。大宴殿中歌舞上，华严海会庆君王。
辇下曲一百二首，有序·其十三
作者：张昱
朝代：明
体裁：七言绝句

泥金沥水顺飘扬，掌扇香吹殿角凉。不是内官亲执御，太平无用镇非常。
辇下曲一百二首，有序·其十二
作者：张昱
朝代：明
体裁：七言绝句

授时历进当冬至，太史舁官近御前。御用粉笺题国字，帕黄封上榻西边。
辇下曲一百二首，有序·其十五
作者：张昱
朝代：明
体裁：七言绝句

全装节仗冒金钱，振竦高擎玉陛前。亸袖行交太平字，回銮犹是步蹁跹。
辇下曲一百二首，有序·其十八
作者：张昱
朝代：明
体裁：七言绝句

职贡蛮夷通海徼，筦衣毳帽步逡巡。翠华阁下颁缯币，圣主留恩柔远人。
辇下曲一百二首，有序·其十六
作者：张昱
朝代：明
体裁：七言绝句

黄金酒海赢千石，龙杓梯声给大筵。殿上千官多取醉，君臣胥乐太平年。
辇下曲一百二首，有序·其十四
作者：张昱
朝代：明
体裁：七言绝句

只孙官样青红锦，裹肚圆文宝相珠。羽仗执金班控鹤，千人鱼贯振嵩呼。
辇下曲一百二首，有序·其四
作者：张昱
朝代：明
体裁：七言绝句

方朝犹是未明天，玉戚轮竿已俨然。百兽蹲威绘幡下，万臣效职内门前。
辇下曲一百二首，有序·其四十
作者：张昱
朝代：明
体裁：七言绝句

御前亲拜中书令，恩赐东宫设内筵。手署敕黄唯一道，任谁祗受付双迁？
辇下曲一百二首，有序·其四十一
作者：张昱
朝代：明
体裁：七言绝句

鸡人唱罢内门开，千骑前头丞相来。卫士金瓜双引导，百司拥醉早朝回。
辇下曲一百二首，有序·其四十七
作者：张昱
朝代：明
体裁：七言绝句

经筵进讲天人喜，宣索金缯赐讲臣。已觉圣躬忘所倦，教将古训更前陈。
辇下曲一百二首，有序·其四十三
作者：张昱
朝代：明
体裁：七言绝句

旌旗千骑从储皇，诈柳行春出震方。祖宗马上得天下，弓矢斯张何可忘？
辇下曲一百二首，有序·其四十九
作者：张昱
朝代：明
体裁：七言绝句

冑监诸生盛国容，大官羊膳两厨供。六经尽是君臣事，卿相才多在辟雍。
辇下曲一百二首，有序·其四十二
作者：张昱
朝代：明
体裁：七言绝句

端本堂深绣榻高，满前学士尽风骚。星河骑士知唯马，惯识金笺玉兔毫。
辇下曲一百二首，有序·其四十五
作者：张昱
朝代：明
体裁：七言绝句

仪台铁表冠龙尺，上刻横文晷度真。中国失传求远裔，犹于回纥见斯文。
辇下曲一百二首，有序·其四十八
作者：张昱
朝代：明
体裁：七言绝句

文明天子念孤寒，科举人材两榜宽。别殿下帘亲策试，唱名才了便除官。
辇下曲一百二首，有序·其四十六
作者：张昱
朝代：明
体裁：七言绝句

儒臣奉诏修三史，丞相衔兼领总裁。学士院官传赐宴，黄羊湩酒满车来。
辇下曲一百二首，有序·其四十四
作者：张昱
朝代：明
体裁：七言绝句

和宁沙中朴樕笔，史臣以代铅椠事。百司译写高昌书，龙蛇复见古文字。
辇下曲一百二首，有序其一
作者：张昱
朝代：明
体裁：七言绝句

黄金大殿万斯年，十二丹楹日月边。伞盖威蕤当御榻，珠光照耀九重天。
辇下曲一百二首，有序其一百一
作者：张昱
朝代：明
体裁：七言绝句

万岁山中琼岛居，广寒宫殿画难如。回銮风过黄金镫，飘下炉香十里馀。
辇下曲一百二首，有序其三十九
作者：张昱
朝代：明
体裁：七言绝句

皇舆行在辟人门，群牧分屯散綵云。习驭每朝供进马，近移毳幕尽宗勋。
辇下曲一百二首，有序其五十九
作者：张昱
朝代：明
体裁：七言绝句

玉窦桥边日月明，金棋界脉直如绳。世皇存此为殷鉴，上刻宣和示废兴。
辇下曲一百二首，有序其八十
作者：张昱
朝代：明
体裁：七言绝句

教坊女乐顺时秀，岂独歌传天下名？意态由来看不足，揭帘半面已倾城。
辇下曲一百二首，有序其十九
作者：张昱
朝代：明
体裁：七言绝句

竹扛金铸百寻馀，顶版高镌万国书。禁得下方雷与电，声光不敢近皇居。
辞答张太尉见招
作者：张昱
朝代：明
体裁：七言律诗

中年顿觉壮心去，涉世颇知前事非。若使范增能少用，肯教刘表失相依？风云天上浑无定，麟凤人间不受鞿。残梦已随舟楫远，五湖春水一鸥飞。
辨谤诗
作者：张昱
朝代：明
体裁：七言律诗

司议因乘海上槎，河源归路未应赊。市中徒尔疑成虎，杯内何曾影似蛇？官事吉凶占鹊语，闺房消息卜灯花。南风乞得楼船便，六月中旬便到家。
边思
作者：张昱
朝代：明
体裁：五言绝句

万里尽风沙，征人念岁华。角声悲自语，谁见落梅花？
过上虞仙姑岩，观瀑布泉作
作者：张昱
朝代：明
体裁：七言律诗

谁把高崖手劈开，钜灵还到此中来。青冥风露银河近，白日雷霆碣石摧。潭上龙漦溥绛雪，庙前马迹过苍苔。犹胜汉使经年别，载得河边片石回。
过周昉草庭有感
作者：张昱
朝代：明
体裁：七言律诗

深青浅碧自盈盈，一片光风共晚晴。意思不殊周茂叔，品题何藉郑康成？郎君东阁诗曾咏，蝴蝶南园梦又惊。辙迹到门怜草色，白头扶下小车行。
过峡石山张同知墓上作
作者：张昱
朝代：明
体裁：七言律诗

平生好友说张侯，紫峡云深暮木稠。朱绂尚能光世泽，黄金元不为孙谋。衣冠南郡成前辈，风月西湖总旧游。过此岂胜存殁感，恨无孤剑挂山头。
过杨忠悯公军府留题
作者：张昱
朝代：明
体裁：七言律诗

总是田家门下客，谁于军府若为情？林花满树莺都散，雨水平池草自生。街上相逢惊故吏，马前迎拜泣残兵。能言楼上题诗处，犹有将军旧姓名。
过林和靖墓
作者：张昱
朝代：明
体裁：七言律诗

西湖处士林和靖，两句梅诗直到今。此事岂容同末俗，当时还亦有知音。高车大旆知何往，剩水残山尚可吟。三尺孤坟埋宿莽，过君谁不愿抽簪？
过歌风台
作者：张昱
朝代：明
体裁：古风

世间快意宁有此，亭长还乡作天子。沛宫不乐复何为，诸母父兄知旧事。酒酣起舞和儿歌，眼中尽是汉山河。韩彭受诛黥布戮，且喜壮士今无多。纵酒极欢留十日，感慨伤怀涕沾臆。万乘旌旗不自尊，魂魄犹为故乡惜。从来乐极自生哀，泗水东流不再回。万岁千秋谁不念，古之帝王安在哉？莓苔石刻今如许，几度秋风灞陵雨？汉家社稷四百年，荒台犹是开基处。
过泖湖
作者：张昱
朝代：明
体裁：七言绝句

泖湖有路接天津，万顷银花小浪匀。安得满船都是酒，船中更载浣纱人。
过清逸处士卢公墓上作
作者：张昱
朝代：明
体裁：古风

处士古豪杰，在众不自异。平昔乡曲间，随时以轩轾。聚书千馀卷，将遗子孙计。酝酒百馀石，将虞宾客至。甚慕鲁仲连，于人无所媚。辟书下台省，踰垣而趋避。遂隐清平山，居然事高致。地邻万松岭，日夕闻鹤唳。朝论美其风，锡以清逸谥。煌煌杨宣慰，深情托姻契。岂期七十年，遽弃人间世。遂使倜傥怀，消尽虹蜺气。高坟蔓宿莽，宁不为长喟？子常仕今朝，宗庙瑚琏器。自唐谱系存，簪缨旧门地。贤哉郭有道，毋忝蔡邕志。
过湖山堂旧基，见杏花
作者：张昱
朝代：明
体裁：七言律诗

饮赐黄封未几时，丹青池馆尽荒基。何人富贵可长在，自古衰荣更共之。乐事恰如春梦觉，狂情惟有杏花知。醉翁莫说当时醉，团扇题诗忘与谁。
过王郎中草堂赋
作者：张昱
朝代：明
体裁：七言律诗

药栏春暖牡丹香，蝴蝶双飞不过墙。万汇天机何处静，一年春事此时忙。篇诗未觉为时重，尊酒能留共日长。岂是辋川无作者，直邀裴迪赋山堂。
过萧山县
作者：张昱
朝代：明
体裁：七言绝句

原野萧条井邑虚，居人都是劫灰馀。桥边犹有江淹寺，不为题诗驻使车。
过金粟寺看东坡竹
作者：张昱
朝代：明
体裁：七言绝句

东坡仙去三百载，海上犹存丹凤巢。醉里自将衫袖下，拂开尘壁看烟梢。
过鉴湖
作者：张昱
朝代：明
体裁：七言律诗

风流数得贺家湖，观里黄冠是酒徒。笑出市垆留剑当，醉临秋水索花扶。当时未免呼狂客，后世犹堪励鄙夫。落日无从访陈迹，商声为我起菰蒲。
远翠楼，为殊无别上人赋
作者：张昱
朝代：明
体裁：七言律诗

坐来未觉西山远，紫翠千峰隔画阑。此处岂容携酒到，任谁只得捲帘看？雪晴黛拂蛾眉绿，雨过螺堆佛髻寒。分得半棂闲拄笏，床头宁复更弹冠？
连岩栈
作者：张昱
朝代：明
体裁：五言绝句

连岩有栈道，重叠架古木。勿轻纵步险，平地折车轴。
追次薛涛诗二首·其一
作者：张昱
朝代：明

不教周昉画丹青，却把风流付蚤莺。锦水滔滔流不尽，断肠诗句可怜情。知尔回文织未成，为因颜色擅才名。伤春伤别寻常事，莫唱阳关第四声。
追次薛涛诗二首·其二
作者：张昱
朝代：明
体裁：七言绝句

知尔回文织未成，为因颜色擅才名。伤春伤别寻常事，莫唱阳关第四声。
追次薛涛诗二首其一
作者：张昱
朝代：明
体裁：七言绝句

不教周昉画丹青，却把风流付蚤莺。锦水滔滔流不尽，断肠诗句可怜情。
退居湖上投赠杨左丞四首
作者：张昱
朝代：明

楼外湖光白渺茫，楼中少妇试新妆。行年将近半百岁，大醉岂能千万场？织锦绣裙飞蛱蝶，白描歌扇睡鸳鸯。垂杨满院无人到，芍药花开日正长。信马苏公堤上行，水边鸥鹭不曾惊。春波满眼湖光细，花片飞来雨点轻。天上碧云如有咏，楼中红袖谩多情。牧之老去狂心歇，总把风流付后生。宿酒犹多睡未忺，好风何处散香奁？可教春日闲瑶瑟，而使杨花扑绣帘。削迹不烦三顾重，息机将废六壬占。今朝画省无公事，又得从容少避嫌。且观神女为行雨，莫问郎官应列星。芳草到门无俗驾，好山终日在湖亭。白鸥共戏荷叶小，黄鸟乱啼杨柳青。肯信曲栏干外立，晚凉吹得酒初醒。
退居湖上投赠杨左丞四首·其一
作者：张昱
朝代：明
体裁：七言律诗

楼外湖光白渺茫，楼中少妇试新妆。行年将近半百岁，大醉岂能千万场？织锦绣裙飞蛱蝶，白描歌扇睡鸳鸯。垂杨满院无人到，芍药花开日正长。
退居湖上投赠杨左丞四首其三
作者：张昱
朝代：明
体裁：七言律诗

宿酒犹多睡未忺，好风何处散香奁？可教春日闲瑶瑟，而使杨花扑绣帘。削迹不烦三顾重，息机将废六壬占。今朝画省无公事，又得从容少避嫌。
退居湖上投赠杨左丞四首其二
作者：张昱
朝代：明
体裁：七言律诗

信马苏公堤上行，水边鸥鹭不曾惊。春波满眼湖光细，花片飞来雨点轻。天上碧云如有咏，楼中红袖谩多情。牧之老去狂心歇，总把风流付后生。
退居湖上投赠杨左丞四首其四
作者：张昱
朝代：明
体裁：七言律诗

且观神女为行雨，莫问郎官应列星。芳草到门无俗驾，好山终日在湖亭。白鸥共戏荷叶小，黄鸟乱啼杨柳青。肯信曲栏干外立，晚凉吹得酒初醒。
送丁道士还澧陵
作者：张昱
朝代：明
体裁：七言律诗

丁令还家骨已仙，更无城郭有山川。未添白发三千丈，又见铜驼五百年。荒草茫茫连故国，孤云冉冉下寥天。澧兰歌送潺湲水，极望涔阳思惘然。
送上虞马训导赴昌化县学
作者：张昱
朝代：明
体裁：七言律诗

远赴弓旌未阔迂，道行何惮路崎岖？横经不异郡博士，继粟岂无卿大夫？空使饭盘堆苜蓿，已将斋帐染芙蕖。马融家法风流在，女乐从今不用呼。
送冯以清知事赴成都右卫幕府
作者：张昱
朝代：明
体裁：古风

李白苦歌行路难，以喻世途之难有如是。莫言难于上青天，时至青天是平地。五等之爵国所司，万钟之禄人所冀。为臣忠实而不欺，画像式接咸可至。石楼先生旧簪缨，出宰三绶郎官贵。即今任政成都幕，万事只应咨伯起。葵藿常存向日心，鹍鹏会展垂云翅。玉陛承恩咫尺天，官船给驿八千里。三峡盘涡转殷雷，万壑啼猿响空翠。相如拥传喻蜀时，县官负弩争趋避。况尔旌旗出入间，丈夫足展平生志。
送刘庸道侍老父入闽就养
作者：张昱
朝代：明
体裁：七言律诗

此别为生一怆然，福州远在海南边。白头病叟年八十，红树寒山路几千？负米既供为子职，赁车不仰故人钱。起居莫与槟榔远，风土他乡气候偏。
送别唐克让还家
作者：张昱
朝代：明
体裁：七言律诗

家山远在白云边，膝下相违又隔年。万里壮游司马氏，数函书画米家船。裁成綵服欢无已，遗却瑶华思惘然。海内故人零落尽，别离多付酒尊前。
送单尚书致仕还乡
作者：张昱
朝代：明
体裁：七言律诗

风尘澒洞识龙颜，便解兵符拜谏间。天上已扶真主出，榻前尚乞故乡还。黄金优老车增重，紫禁朝天梦可闲。世受淮田知所赐，几人得似单家山？
送天使僧
作者：张昱
朝代：明
体裁：五言排律

释子承天语，儒臣撰寺碑。万间灵谷见，一切布金为。宝界山河大，璇题雨露垂。丹青人所仰，壮丽古无之。钞币勤中赐，恩荣拜曲施。文章尊典诰，亿兆颂皇基。鶱举鸾回笔，光华凤吐辞。绣幢天上遣，金锡日边移。赫赫瞻行迈，遥遥赋载驰。在公无候谒，于礼有嫌疑。道路承倾盖，言辞见诵诗。斯须如久要，造次亦委蛇。宗庙观罍洗，云霄式羽仪。乃知修白业，动辄守清规。空谷行春律，馀生共圣时。顶祈摩佛手，目愿睹尧眉。庆赞诸天会，观光夙世期。叩头云陛远，舞袖草堂卑。枝绕贪生鹊，池支服气龟。暌违难折柳，向仰只倾葵。复命苍龙阙，覃恩白玉墀。握兰前席对，侍草近臣知。仙乐停宫扇，天花散殿帷。一人膺大庆，万宇受繁禧。立雪时将至，拈花事未迟。有缘皆弟子，无念不慈悲。软语敷甘露，清斋却紫芝。频烦尊者问，惭愧老夫衰。在德宁忘报，惟心不可欺。朝宗江汉水，日夜注怀思。
送宋倬还南康
作者：张昱
朝代：明
体裁：诗

及此青春还故乡，顺风几日到南康？峰连五老出空阔，水接二孤来渺茫。徐福楼船能共载，刘安鸡犬亦相将。山桃子落都成树，花里应迷旧草堂。
送布政司周照磨赴京听除
作者：张昱
朝代：明
体裁：七言律诗

沿檄回京喜可知，青云毋谓著鞭迟。供为臣职乃常事，简在帝心惟所司。宗庙岂遗瑚琏器，羽仪当会凤凰池。仙郎恋阙情应切，不为河梁住少时。
送康穆庵赴福州能仁寺席
作者：张昱
朝代：明
体裁：七言律诗

佛运兴隆此一机，尊师何负七条衣？讲经春殿人天卫，咒钵夜堂风雨归。花为散来春冉冉，柳从攀后思依依。幽兰荔子南方物，笼护函封寄莫稀。
送廖思诚知安肃县
作者：张昱
朝代：明
体裁：七言律诗

新恩领县之安肃，便道宁家孝使然。亲舍恋深云白白，官程期速马翩翩。人民社稷上所倚，期会簿书勤是先。政考有成俱大用，到官知尔又春前。
送张丞之汤阴
作者：张昱
朝代：明
体裁：七言律诗

试官知在两河间，此别车辕未可攀。万树秋风古台路，数峰晴雪太行山。瓮头黄酒封春色，叶底红梨染醉颜。尽解腰缠供一醉，扬州谁见鹤飞还？
送张伯雅架阁入闽省
作者：张昱
朝代：明
体裁：七言律诗

闻道连年瘴气收，城中风景称清游。参天榕树快人意，似雪梅花当马头。海客朝盘送珧柱，囝娘春咏写银钩。毋嫌习俗闽中利，尽胜吴船唱莫愁。
送张经历之叙州
作者：张昱
朝代：明
体裁：七言律诗

别酒无嫌醉似泥，叙州又过洞庭西。云涛浩渺连三峡，井邑凋残接五溪。雪岭侵天无雁到，枫林蔽日有猿啼。凭谁唤醒王褒梦，除是陈苍碧野鸡。
送徐大章建宁路学教授
作者：张昱
朝代：明
体裁：七言律诗

经籍传家二百年，河汾今在路西偏。文雄虎豹岂徒作，名动京师非偶然。教领七闽胜作郡，受知八座合称贤。伫看召入承明署，礼乐遗书在简编。
送徐生还台州
作者：张昱
朝代：明
体裁：七言律诗

徐氏楼船且莫催，当筵有酒更徘徊。山留倒景日未晚，雪满大江潮正来。黄叶尽时寻雁荡，丹霞起处望天台。楚人自觉多秋思，怀抱今因作赋开。
送戴检校入闽
作者：张昱
朝代：明
体裁：七言律诗

叨忝明时已自分，往还惟是旧斯文。西窗夜雨同听处，左掖官曹独有君。茉莉御香腾玉气，荔芰颜色染罗纹。风流东阁应多咏，肯与幽兰寄暮云？
送星翁甘碧泉挈家归彭泽县
作者：张昱
朝代：明
体裁：七言律诗

睽离心事正忡忡，执手何能别此翁？葭菼战秋江雨白，鹧鸪啼曙岭霞红。贪狼斗柄才加戊，织女云车又向东。我忆陶潜旧乡里，到家休负菊花丛。
送春
作者：张昱
朝代：明
体裁：七言绝句

送春何事典春衣，销得杨花几度飞。掌上玉杯成惯见，年年长是送春归。
送杜时中副使
作者：张昱
朝代：明
体裁：七言律诗

南方风土要相宜，小盒槟榔好自随。蜑户负鱼朝入市，囝娘把烛夜题诗。三年旧俗犹前日，八郡良家异昔时。若问苍生苏息否，使车除是一驱驰。
送汤佥书还京
作者：张昱
朝代：明
体裁：七言律诗

天上城开白玉京，仙曹列职侍金庭。行人半是从龙气，载笔都凭蹑凤翎。鳷鹊西飞云渺渺，蓬莱东望海冥冥。道家自古无离别，唯诵空歌送使星。
送沈敬止赴胄监
作者：张昱
朝代：明
体裁：七言律诗

老态颓然厌世氛，喜看贤者步青云。事君如得行其志，出对还当罄所闻。列宿九霄馀气象，灵芝五采绚人文。满朝侍从皆英俊，始是文章可策勋。
送程希道回河南
作者：张昱
朝代：明
体裁：古风

银鞍白马郎，自是平台客。海水桑田不自知，朅来二纪异南北。他乡忽然顾我笑，有如清风洒兰雪。开心写意慰离居，别时童孺今有须。知从马援在军旅，不谓陈琳工檄书。我于程家最知旧，大宅修椽曾置酒。玉瓒紫笙吹凤凰，罗袖春衫舞杨柳。因之感念二纪前，跃马射麛江水边。煌煌宾从散秋叶，叠叠楼台成野烟。程生程生既会面，疏麻瑶华莫持赠。但存此日会面情，地北天南有相见。丈夫有志岂陆沈，使者不惮岩穴深。他时或有公车召，嗣我云间金玉音。
送蔡孝廉回侍母
作者：张昱
朝代：明
体裁：古风

暨阳有蔡宗盟府，能以力耕侍其母。怀橘之名早已传，分椹之心壮如故。我尝使驿至其家，有花有柳当门户。虽非郭泰可榆柳，且有茅容具鸡黍。暨阳之邑邻上虞，大舜遗风尚千古。蔡乎，蔡乎，清川既东不再西，白日过时不再午。扬雄爱日著新训，甘旨温凊不厌斁。人皆有母我独无，西望同安心更苦。汝归何以献高堂，遗汝瑶华慰迟暮。
送薛山人归富春
作者：张昱
朝代：明
体裁：古风

旧识谈天叟，挑囊又赋归。性谐麋鹿友，身老薜萝衣。高步云同举，潜形鹤自飞。清醪香泼瓮，黄绢织成机。生事有绳准，清言无是非。勿矜弦上操，若听古人稀。
送贡师泰尚书入闽，发盐粮供北军
作者：张昱
朝代：明
体裁：七言律诗

尚书奉诏趋闽省，天子深为饷运忧。使者频来大明殿，亲军犹驻武安州。浮烟压地朝添灶，明月笼沙夜唱筹。驿路海棠迎马首，春光难为使君留。
送赵惟一贡京师会试
作者：张昱
朝代：明
体裁：七言律诗

过却龙门总是云，凡鱼回首尽离群。风雷忽起三层浪，毛骨都成五色文。萤火几怜车胤聚，桂枝独许郤诜分。临轩策试当条对，毋以虚文负圣君。
送郭子程湖州收父骨还庐陵
作者：张昱
朝代：明
体裁：七言律诗

事亲尽礼谁非孝，岂愿遭逢世道艰？千里风尘音问隔，十年父子梦魂间。首丘自负终天痛，函骨宁期此日还？地下老翁应自慰，免将遗憾在他山。
送都司邵德章之京师
作者：张昱
朝代：明
体裁：七言律诗

还记樽前会往年，又看沿檄上朝天。青云自此而升矣，白首何堪为黯然？剑佩东华深雨露，文章西府盛才贤。凤凰池上应多暇，为赋停云慰老颠。
送隽侍者还永乐寺，寄阐大猷尊师
作者：张昱
朝代：明
体裁：七言律诗

记乘官舫过明州，永乐寺中曾一游。绕径凉云修竹晓，满池香露小荷秋。松花酒贮山瓶送，雀舌茶烦蒻笼收。尔隽到家烦问询，旧题还刻在诗楼？
送马编修还明州
作者：张昱
朝代：明
体裁：七言律诗

当年文采动京城，尽说江南马长卿。青史可怜成绝笔，白头相见重关情。内湖柳色春仍好，小院斜阳晚更明。门外画船堪载酒，玉杯尽向故人倾。
适轩，为致仕浙东宣慰使杨元诚赋
作者：张昱
朝代：明
体裁：七言律诗

道义相忘乐有馀，贵施行与待何如？闲身已付蘧蘧蝶，暇日何妨小小车。蜂恋酒香留几席，花随日影到琴书。轩中定有何人到，弟子时常问起居。
邵庵虞先生为张伯雨赋四诗，开元宫道士章心远求追次其韵，伯雨画像
作者：张昱
朝代：明
体裁：七言绝句

此画茅山第几真，翛然白氅鹤翎新。百年身世归歌咏，一代交游在缙绅。
邹将军挽诗
作者：张昱
朝代：明
体裁：七言律诗

为臣岂欲国倾危，莫把天戈挽落晖。一死得埋元氏土，寸心无愧首阳薇。安居食禄当时贵，守节酬恩此日稀。老我尝从大夫后，题诗为尔泪沾衣。
邻园海棠
作者：张昱
朝代：明
体裁：七言律诗

自家池馆久荒凉，却过邻园看海棠。日色未嫣红锦被，露华犹湿紫罗囊。掌中飞燕还能舞，梦里朝云自有香。银烛莫辞深夜照，几多佳丽负春光？
邻墙梅花
作者：张昱
朝代：明
体裁：五言绝句

腊后春才到，寒香袭素袍。梅花如有意，不在粉墙高。
郑竹隐处士墓上作
作者：张昱
朝代：明
体裁：七言律诗

何惭南渡旧名臣，奕世居然保缙绅。五福备身宜尔寿，一经教子异他人。蛟螭赑屃碑文古，松柏阴森墓道新。弹指浮云今古事，几家荒草卧麒麟？
郭将军妻李氏挽诗
作者：张昱
朝代：明

夫能以义徇孤忠，家国纲常事则同。中阃不踰贞妇节，大家何啻古人风？机丝已断尘灯在，木主新题穗帐空。博士已铭坟上石，九泉深慰若堂封。
郭将军妻李氏挽诗
作者：张昱
朝代：明
体裁：七言律诗

夫能以义徇孤忠，家国纲常事则同。中阃不踰贞妇节，大家何啻古人风？机丝已断尘灯在，木主新题繐帐空。博士已铭坟上石，九泉深慰若堂封。
醉渔，为钱思复赋
作者：张昱
朝代：明
体裁：七言律诗

江湖犹自有狂夫，白发萧然负壮图。睡著任船随月走，醉归临水索花扶。要知吕望真渔者，可惜郦生非酒徒。泽畔独醒诚可咏，春风能到雪肌肤。
醉题
作者：张昱
朝代：明
体裁：七言律诗

二月莺声最好听，风光终日在湖亭。清宵酒压杨花梦，细雨灯深孔雀屏。情在绸缪歌白苧，心同慷慨赠青萍。方平自得麻姑信，从此人间见客星。
采药径，为方德远医士赋
作者：张昱
朝代：明
体裁：七言律诗

药径香风作阵来，日扶长钁为徘徊。绿怜地锦经春在，红觉山丹冒雨开。本草有名俱用识，仙岩可采不须栽。寻常踏破苍苔处，多是门生种杏回。
采莲词
作者：张昱
朝代：明
体裁：古风

采莲复采莲，采花莫采叶。叶上多朝露，花开盛颜色。同舟二姝女，流盼轶明月。斗溜荷上珠，将逞肌肤白。岸上骑马郎，调笑五陵客。岂不念所欢，淇水不可越。
重过育王寺明月堂，同照大千尊师赋
作者：张昱
朝代：明
体裁：七言律诗

又携二客过斯堂，惭愧当年塔院香。染习未除尘土念，奔驰犹作马牛忙。渐添白发头颅上，转觉青云道路长。尽醉堂前旧时月，莫将闲话及齐梁。
重阳日，寄洞霄宫贾道士
作者：张昱
朝代：明
体裁：七言律诗

天官侍郎曾寄音，因循秋晚始相寻。张良中岁颇好道，贾岛一生成苦吟。敢学游山随猛虎，要听捣药试微禽。丹泉况说红如酒，好与茱萸一处斟。
金山寺
作者：张昱
朝代：明
体裁：七言律诗

六鳌捧出法王宫，楼阁居然积浪中。门外鸥眠春水碧，堂前僧散夕阳红。扬州城郭高低树，瓜步帆樯上下风。人世几回江上梦，不堪垂老送飞鸿。
钱舜举画芙蓉
作者：张昱
朝代：明
体裁：七言绝句

木末芙蓉最耐寒，等闲不许世人看。蛾眉淡扫朝天去，自采花头制道冠。
铜雀台
作者：张昱
朝代：明
体裁：五言绝句

自古谁无死，英雄岂不知？望陵歌舞歇，还有梦来时。
长安镇市，次赵文伯韵
作者：张昱
朝代：明
体裁：七言律诗

淹遍衣衫酒未乾，何如李白醉长安？牡丹庭院漙新露，燕子帘栊过薄寒。春晚绝无情可托，日长惟有睡相干。旧题犹在轻罗扇，小字斜行不厌看。
问月亭
作者：张昱
朝代：明
体裁：七言律诗

何事流年逐逝波，试将此意问姮娥。到头白发几人在，爱此清光今夜多。直欲仰空援北斗，便须尽量酌天河。此怀此处不倾倒，禁得宋郎秋思何！
问梅
作者：张昱
朝代：明
体裁：五言绝句

一种陇头树，东风都合吹。未应造物者，偏在向南枝。
问牛轩，为海昌北寺讷无言书记赋
作者：张昱
朝代：明
体裁：七言律诗

犀牛不逐扇俱破，奈有人来问此轩。资福无端添注脚，石霜何事未忘言？大千无迹身俱化，一点通明角尚存。拈起家风随手应，莫言无可付儿孙。
问蕳夷道索冬笋
作者：张昱
朝代：明
体裁：七言绝句

僧家嗜笋如嗜肉，满腹生香贮寒玉。肯信湖州太守馋，饥来煮遍千林竹。
闲居春尽
作者：张昱
朝代：明
体裁：七言绝句

几日春残不在家，阶前开遍粉团花。再看又是明年事，酒滴东风惜岁华。
闺思篇
作者：张昱
朝代：明
体裁：古风

连日洲渚上，香风吹杜若。闺人念离别，远思生帷薄。去年执手时，记省采兰约。如何雁鸿迹，遽尔成绵邈。将凭梦中见，反侧睡难著。起视东西厢，众星已寥落。晨鸡方再鸣，曙色已东作。安得携手人，归来共春酌。
闻夜潮
作者：张昱
朝代：明
体裁：七言绝句

潮到江楼月到迟，百年心事有谁知？床头寻得刘琨剑，舞向春风惜旧时。
闻莺
作者：张昱
朝代：明
体裁：七言律诗

风花时节又清明，迸泪何缘听晓莺？咫尺故乡天近远，几家春草路纵横？英雄转眼俱为鬼，造物于人岂绝情？自是晚生尧舜世，不关天地不升平。
闻钟
作者：张昱
朝代：明
体裁：五言绝句

朝撞亦悤悤，暮撞亦悤悤。销磨浮世事，都在数声中。
陈孔硕回泰和柬，寄其丈人罗楚翁处士
作者：张昱
朝代：明
体裁：古风

昔别翁未婚，翁今已抱孙。俊哉东床婿，玉树照名门。知我丈人行，再拜情谊敦。惠顾每持酒，坐语移朝昏。离居获轸念，殊慰羁旅魂。我自京城回，安分守丘樊。家事复儒业，宁同东掖垣？尚赖稽古力，似若吾道存。终焉营菟裘，两翁老青原。
陈彦兼作春草堂养母诗以美之
作者：张昱
朝代：明
体裁：七言律诗

綦履鸣环左右间，佳儿佳妇及承欢。天回白日临瑶席，露洗红萱出画阑。小爵注春宜燕适，长裾曳翠可高寒。升堂拜母俱名士，一记何惭在史官。
陪宴后堂，观牡丹，回有作
作者：张昱
朝代：明
体裁：七言律诗

风光偏恼掖垣人，银瓮连车载酒频。寒食新烟万家树，洛阳花擅一年春。拣好任从天女散，近前不嫌丞相嗔。压帽红香归路晚，几多瞻望马前尘？
陪宴相府，得芍药花，有赋
作者：张昱
朝代：明
体裁：七言律诗

醉吐车茵愧不才，马前蝴蝶趁花回。玉瓶盛露扶春起，锦帐围灯照夜开。垂白敢思溱洧赠，欹红还是庙廊栽。扬州何逊空才思，惟对高寒咏阁梅。
陪月中丞访宝林寺别峰尊师，有诗，因次其韵
作者：张昱
朝代：明
体裁：七言律诗

传呼载道不知遥，骢马乘秋气益骄。佛运已知当末劫，寺碑犹及见前朝。升堂钟鼓闻三界，听法鱼龙趁两潮。不有斯文为世重，东坡何以慕参寥？
集云轩
作者：张昱
朝代：明
体裁：七言律诗

妙严院主断声闻，密室圆光覆树云。床下虎心俱化善，阶前鸟迹自成文。池窥片月遗空相，树接诸天散异芬。传诵六时行道处，至今轩户集氤氲。
雨中过萧山谊上人别院
作者：张昱
朝代：明
体裁：七言律诗

雨棹茫然出镜湖，客行偏尔畏泥途。僧中果得奇男子，我辈真成贱丈夫。重席自能为我设，大尊不用问人沽。从容暖阁得佳睡，此意支郎世有无？
雨晴
作者：张昱
朝代：明
体裁：七言绝句

蔷薇正开雨弄晴，狂风触处乱红英。韩朋莫作双飞蝶，泊在其中画不成。
雨香堂，为晦冈李介夫赋
作者：张昱
朝代：明
体裁：七言律诗

雷电冥冥起晦冈，百年灵气会斯堂。友人李愿在盘谷，高士严陵是故乡。薄有资囊供一老，尽将文采付诸郎。酒坊新斫松杉架，每日风来雨气香。
雪夜寄史左丞
作者：张昱
朝代：明
体裁：七言绝句

白雪相将一尺深，碧油窗合夜沈沈。党家更有人如玉，犹道春寒入绣衾。
雪岩
作者：张昱
朝代：明
体裁：古风

夏云多奇峰，洞照赤日下。玲珑万雪岩，突如临大野。南风有时来，素色欲飘洒。体物而赋之，谁为汉司马？持以遗所思，丹青莫图写。
雪庭上人惠药资是经钱，赋此以谢
作者：张昱
朝代：明
体裁：七言律诗

牝庐居然欲半年，甚于水火观中禅。死生有命固无惧，老病他乡始可怜。家食旧非邻院米，药资今受施僧钱。数间破屋丛书里，谁问洛城卢玉川？
雪庭，为龙华阁康上人赋
作者：张昱
朝代：明
体裁：七言律诗

请教雪庭谁是雪，雪消应始我初心。问知达摩来东土，唯有神光在少林。清净观空三昩见，吉祥风软六花深。半空挂在羚羊角，踪迹无因向下寻。
雪斋
作者：张昱
朝代：明
体裁：古风

万有从妄作，庸辨伪与真？假山复假雪，空色自相因。东坡古维摩，出语惊天人。弹指为说法，一息乃万旬。旧时言所说，几见湖水春？染习或未除，示此前后身。题诗附斋壁，庶与坡诗邻。
雪溪船，为李勋赋
作者：张昱
朝代：明
体裁：七言律诗

玉山自倒雪溪船，何似长安酒肆眠？良夜竹声偏到耳，旧时月色不论钱。佳儿出见诗能诵，好客来频榻懒悬。更有落梅歌小妾，尽堪陶写尽馀年。
青山白云图
作者：张昱
朝代：明
体裁：五言绝句

俗驾真难到，满山都是云。云中有楼观，鸾鹤日相闻。
静庵，为陈令赋
作者：张昱
朝代：明
体裁：七言律诗

潘岳贤能邑大夫，老成谙练实难如。治心有术惟清静，临政从公绝毁誉。情寄堂琴民自化，乐同时物雉随车。循良在昔多徵拜，信史班班不诳予。
题三友图
作者：张昱
朝代：明
体裁：古风

刘文学，如冠玉。平生所性在择友，友此梅花与松竹。后凋莫问岁寒心，眼中且得无尘俗。顾兹郁郁在徂徕，瞻彼猗猗在淇澳。更有江南万玉妃，暗香吹遍湖山曲。三友地远莫致之，收拾画图归一幅。竹为君子松大夫，梅则佳人在空谷。从他坐客寒无毡，只此可以伴幽独。君不见玄都观里千树桃，尽是人间闲草木。
题三香图
作者：张昱
朝代：明
体裁：七言绝句

离骚比兴诸香草，不见三香入楚词。莫是岁寒将自异，众芳芜秽不同时。
题东坡竹
作者：张昱
朝代：明
体裁：七言绝句

三百馀年屈指过，犹于遗墨见东坡。虽然数尺黄州竹，写出参天直节多。
题东皋隐居，为范思贤赋
作者：张昱
朝代：明
体裁：七言律诗

海水桑田几变迁，桃花依旧郡城边。蔬园百亩充官税，药价一生供酒钱。诗句兴来题綵笔，道心悟后付朱弦。院曹谁信同僚后，谈笑交游十五年。
题严子陵
作者：张昱
朝代：明
体裁：七言律诗

赤图神运复炎刘，白水真人忆旧游。一代位尊眠凤榻，千年名重著羊裘。山林孰谓无伊尹，廊庙何曾弃许由？惟有富春山下月，清光常绕石滩流。
题二马图二首
作者：张昱
朝代：明

卸却银鞍得自由，偶因鬉痒一回头。青丝几尺无拘束，曾控风云遍九州。春明仰首一长嘶，莫说河冰迸玉蹄。曾与将军同患难，等闲平步到檀溪。
题二马图二首·其一
作者：张昱
朝代：明
体裁：七言绝句

卸却银鞍得自由，偶因鬉痒一回头。青丝几尺无拘束，曾控风云遍九州。
题二马图二首其二
作者：张昱
朝代：明
体裁：七言绝句

春明仰首一长嘶，莫说河冰迸玉蹄。曾与将军同患难，等闲平步到檀溪。
题云林隐居图，为崔彦晖赋
作者：张昱
朝代：明
体裁：七言律诗

崔郎志趣在云林，笔底遥岑自浅深。欹枕不忘图画事，开函又动隐居心。粉痕白白生云气，黛色沉沉覆树阴。幽思不教忘梦寐，耳边长似有猿吟。
题修竹士女图
作者：张昱
朝代：明
体裁：七言绝句

袖卷香罗日又曛，寸心都作锦回文。莫教吹动参差玉，惊断阳台一段云。
题僧超然林石滩水图
作者：张昱
朝代：明
体裁：七言律诗

公事赋诗纪行役，超然著笔良苦心。匡庐哀湍走大壑，洞庭橘叶辞空林。品题六印文章在，流落三朝岁月深。博雅不烦为鉴定，人间过目尽知音。
题凝思士女
作者：张昱
朝代：明
体裁：七言绝句

萱草花开一两枝，薰风更是断肠时。自家团扇无心把，想得回文织锦诗。
题刘松年画张志和辞聘图
作者：张昱
朝代：明
体裁：古风

长安城中晨鼓响，马后红尘高十丈。吴侬为尔去烟波，卧听樵青闲荡桨。醉来即唱沧浪歌，平生志愿今无多。鹪鹩不巢上林树，鸒斯不啄玉山禾。是身渺焉寓天地，何殊太仓之稊米！野人本乏济时策，孰谓要君徵不起？所以汉光武，不强严子陵。放归江湖从所志，千年万年呼客星。圣人在位，麟凤在野。洛既出图，河复出马。普天率土遂其生，四灵咸集依至化。唐尧垂拱而在上，禹稷忧勤而在下。当时天下所不臣，亦有临流弃瓢者。
题前赤壁赋图
作者：张昱
朝代：明
体裁：七言律诗

黄州故事今何在，汉水东流尚未穷。一世英雄争赤壁，百年风月属坡翁。吹箫俊发龙吟后，作赋才豪鹤梦中。二客从游雪堂夜，丹青犹与昔时同。
题剡溪夜雪图
作者：张昱
朝代：明
体裁：七言绝句

雪月相邀过剡川，芙蓉远近玉生烟。戴家亭馆多风致，只好到门回酒船。
题十八学士弈棋图
作者：张昱
朝代：明
体裁：七言绝句

瀛州风景最清真，一代人材尽凤麟。莫道深山更深处，旁观都是下棋人。
题华光梅
作者：张昱
朝代：明
体裁：古风

墨梅之作盛衡湘，始作俑者惟华光。此僧平生十万纸，笔力所到花为香。是谁好事怜清苦，三二百年存绢素。和靖多情纵有诗，广平得意还能赋。东坡先生昔倅杭，万松岭见一枝长。我今见画如昨梦，都在君家白玉堂。
题卢媪家二首
作者：张昱
朝代：明

谁似褚庄卢媪家，开门绕屋是荷花。收来麦把云成垛，缫动蚕丝雪满车。船坊小小柳依依，田舍人家尽自肥。溪水受阴鱼出跃，薰风吹暑燕交飞。
题卢媪家二首·其一
作者：张昱
朝代：明
体裁：七言绝句

谁似褚庄卢媪家，开门绕屋是荷花。收来麦把云成垛，缫动蚕丝雪满车。
题卢媪家二首其二
作者：张昱
朝代：明
体裁：七言绝句

船坊小小柳依依，田舍人家尽自肥。溪水受阴鱼出跃，薰风吹暑燕交飞。
题原善张府史具庆堂
作者：张昱
朝代：明
体裁：七言律诗

张子构堂题具庆，此生捧檄为荣亲。府中年少固可数，幕下英才惟此人。尚褧锦衣加吉服，忘忧萱草共阳春。移忠锡类从兹起，何患风云不要津？
题古禅上人房
作者：张昱
朝代：明
体裁：七言律诗

一染昙花百念空，净香吹遍古禅风。钩帘燕雨时时过，洗钵鱼波处处通。鸡有佛缘曾听法，桧因宝界渐成龙。三生谁识苏居士，惟是盐官北寺钟。
题名石
作者：张昱
朝代：明
体裁：五言绝句

东坡龙井回，题名塔砖上。岂期后百年，过者为瞻仰？
题后堂壁
作者：张昱
朝代：明
体裁：七言律诗

兵权去手志何伸，耻是随班入省频。京国蹉跎空在梦，蓬莱清浅已生尘。绕朝谩赠秦人策，孔子将书鲁国麟。散骑得辞丞相后，五湖安往不闲人。
题吴綵鸾写韵图
作者：张昱
朝代：明
体裁：七言绝句

小点红鸾欲下迟，远山浑似画来眉。如何一念人间事，上界仙曹便得知？
题唐十八学士图
作者：张昱
朝代：明
体裁：七言绝句

尧舜之道载方策，人存政举又何疑？肃容敛手惭色者，知是当年封德彝。
题唐李昭道画摘瓜图
作者：张昱
朝代：明
体裁：古风

中舍唐宗室，丹青焕云汉。适当天后朝，家国生屯难。所愿执艺事，婉焉而上谏。制为摘瓜图，忠恪非鄙慢。冀或宵览馀，骨肉释冰炭。章怀恭顺子，尽室赴忧患。回首横门道，苦泪落馀栈。路见摘瓜者，恧然兴永叹。悲哉黄台辞，四摘乃抱蔓。神器有天命，侈心暂惑乱。梁公社稷臣，直劫四庙算。煌煌万方业，复得返贞观。
题商山观弈图
作者：张昱
朝代：明
体裁：五言绝句

纵横十九路，一著一回新。如此深山许，旁观亦有人。
题国清寺三隐堂
作者：张昱
朝代：明
体裁：七言律诗

莫与闲人说旧游，这些风采尽风流。只因当日机曾露，直到而今笑未休。虎迹已无深院闭，藤花犹盖两岩幽。相逢总是知音者，莫叫苍天恼赵州。
题墨梅
作者：张昱
朝代：明
体裁：七言绝句

一点娇飞傍镜台，曾随笑靥贴宫腮。如今莫说颜如玉，何限风烟马上来？
题夏圭孤舟风雨图
作者：张昱
朝代：明
体裁：七言绝句

此船载得许多愁，使我樽前感旧游。惆怅扬州十年梦，满江风雨泊瓜洲。
题大慈寺僧房
作者：张昱
朝代：明
体裁：七言绝句

老禅相见具袈裟，旋汲新泉自煮茶。笑问世间春几许，东风开遍石岩花。
题大隐庵开士殊无别远翠楼
作者：张昱
朝代：明

坐来未觉西山远，紫翠千重隔画阑。此地岂容携酒到，任谁只许捲帘看。佛炉香共朝云散，客椀茶分雪乳寒。一自得陪清论后，此心不用倩师安。
题大隐庵开士殊无别远翠楼
作者：张昱
朝代：明
体裁：七言律诗

坐来未觉西山远，紫翠千重隔画阑。此地岂容携酒到，任谁只许捲帘看。佛炉香共朝云散，客碗茶分雪乳寒。一自得陪清论后，此心不用倩师安。
题天平寺桢上人房
作者：张昱
朝代：明
体裁：古风

每过屡不逢，出寺乃一见。岩回树色瞑，日转霞光绚。邀留复入寺，礼待良缱绻。欣同静者室，坐久殊未厌。寂然禅榻外，炉烟落经卷。境静累自遣，情忘道非远。方丈如或容，吾将老贫贱。
题天镜方丈，为能仁净秋江长老赋
作者：张昱
朝代：明
体裁：七言律诗

大宗大派接秋江，砥柱中流露法幢。照世万缘俱是妄，行天一镜迥无双。当家谁道非临济，说法还须在老庞。蓦地绕床三振锡，更无言句两心降。
题天龙寺丛桂楼
作者：张昱
朝代：明
体裁：七言律诗

天龙楼阁迥无邻，玉斧修成月满轮。受质岂无如郤者，触机还有姓黄人。香通三昧惟心印，花散诸天尽法身。谁把碧云题树叶，惠休诗句本清新。
题奎方舟讲师影堂
作者：张昱
朝代：明
体裁：七言律诗

火风假合作天亲，垂老空门哭故人。四句偈留辞世法，一龛灯照坐禅身。收来舍利藏生玉，散到天花照烂银。铭塔祗应徐博士，备知僧行刻坚珉。
题孔主奉宅画菊
作者：张昱
朝代：明
体裁：七言绝句

朝阳下照东篱菊，影落前庭亦有香。好伴容安斋内客，玉盘承露对秋光。
题孔明抱膝图
作者：张昱
朝代：明
体裁：七言绝句

抱膝长吟彼一时，卧龙消息有谁知？能听天下三分计，赖有刘家大耳儿。
题孝义诗卷
作者：张昱
朝代：明
体裁：七言律诗

可将言行以书绅，淮海维扬见若人。慷慨分金存乃叔，艰难返骨葬其亲。刺诗杕杜于今废，高冢麒麟自此新。俯仰即今无愧怍，平生张掾厚彝伦。
题宋子障太守画
作者：张昱
朝代：明
体裁：五言绝句

老树含青雨，平林澹白烟。隔溪茅屋在，好泊米家船。
题宝林方丈，留别伯举法师
作者：张昱
朝代：明
体裁：七言律诗

金相浮图千级开，杂花如雨在莓苔。要看弹指成楼阁，未许胡僧话劫灰。法器即如廊庙具，宝林自是栋梁材。虽然一片袈裟地，不是儿孙不可来。
题岳鄂王祠
作者：张昱
朝代：明
体裁：七言律诗

落日西湖土一墟，黄泉赤血恨难除。开边众许侪韩信，举国浑怜丧子胥。廊庙锦文忘版籍，京师黔首望銮舆。即今五夜梅花角，吹作南来问信书。
题崔纯一处士遗像
作者：张昱
朝代：明
体裁：七言律诗

处士于今旧勿论，通家三世见甥孙。钟情更为何人恸，出涕方惊老眼昏。南坞高坟深宿草，东床佳婿见清门。丹青有笔开生面，底用名香为返魂？
题左司壁
作者：张昱
朝代：明
体裁：七言绝句

春日团团日未斜，东风满地散青霞。晓莺啼过落花雨，独立淮南宰相家。
题左司壁
作者：张昱
朝代：明
体裁：七言绝句

省中莫说文书简，开遍杏花浑不知。今日树边骑马过，满衣春雨立多时。
题市学堂
作者：张昱
朝代：明
体裁：五言绝句

喧聒从终日，跳梁欲上街。要令心目静，除是掩空斋。
题张叔芳参谋南涧草堂
作者：张昱
朝代：明
体裁：七言律诗

狂客构堂南涧滨，涧中濯足任鱼嗔。日容二仲共三径，家与万松为四邻。石角钩衣归骑晚，花枝妨帽小园春。此来不敢歌丛桂，知是淮王座上人。
题张天爵父通守公张侯之墓
作者：张昱
朝代：明
体裁：七言律诗

平生好友念张侯，紫峡云深墓木稠。赤绂既能承世泽，黄金奚用为孙谋？衣冠南郡成前辈，风月西湖总旧游。过此岂胜存殁感，解鞍一奠古坟头。
题归钓图
作者：张昱
朝代：明
体裁：七言绝句

雨笠风蓑日往回，桃花流水碧山隈。潭中渔钓何能尽，收却纶竿归去来。
题徐浦墓铭后
作者：张昱
朝代：明
体裁：七言律诗

百年人事谩纷纭，觉却南柯梦自分。名节不亏惟独行，墓碑无愧是斯文。器中瑚琏非虚誉，天上麒麟竟失群。高义有谁如季札，愿同留剑挂徐坟。
题御史孟昉野服画像
作者：张昱
朝代：明
体裁：七言律诗

好似当年贺季真，乞身归老镜湖春。铜章不绾御史印，练布能裁处士巾。麟阁云台千载后，鸟啼花落几回新？浮云过眼寻常事，且作齐东一野人。
题徽庙画鹌鹑
作者：张昱
朝代：明
体裁：七言绝句

长白山前马似龙，相将风火入深宫。君王苦好丹青笔，犹恐鹌鹑画未工。
题徽庙螃蟹图二首
作者：张昱
朝代：明

阅尽虫鱼尔雅篇，闲将藤素染苍烟。不知画得招潮后，艮岳从教变海田？长白山前谩拔都，清华小殿试操觚。含毫应笑滕王拙，不写秋沙郭索图。
题徽庙螃蟹图二首·其一
作者：张昱
朝代：明
体裁：七言绝句

阅尽虫鱼尔雅篇，闲将藤素染苍烟。不知画得招潮后，艮岳从教变海田？
题徽庙螃蟹图二首其二
作者：张昱
朝代：明
体裁：七言绝句

长白山前谩拔都，清华小殿试操觚。含毫应笑滕王拙，不写秋沙郭索图。
题扇士女
作者：张昱
朝代：明
体裁：七言绝句

转深文字转多情，侍女常将笔砚行。思得玉台新样句，为题团扇赠卿卿。
题扬州史左丞画扇
作者：张昱
朝代：明
体裁：五言绝句

后土祠前路，金鞍忆旧游。春风双燕子，浑似在扬州。
题推官赠行卷
作者：张昱
朝代：明
体裁：七言律诗

圣主搜贤及海隅，王褒歘起应时须。澧兰处处歌公子，楚国人人颂大夫。藉甚姓名登制命，沛然霖雨下云衢。力田孝悌兴岩穴，何异福王遗画图？
题新亭壁
作者：张昱
朝代：明
体裁：七言绝句

为爱庭前金凤花，风吹满地散残霞。清尊团扇能相伴，饮到海天秋日斜。
题明心海上人别弟诗后
作者：张昱
朝代：明
体裁：七言律诗

弟兄天性本同符，远涉能无一恸乎？浮世有身真大患，回车无日始穷途。秋巢不宿乌衣燕，夜屋偏怜白项乌。切莫临风挥老泪，血痕能染紫荆枯。
题明皇击毬图
作者：张昱
朝代：明
体裁：七言绝句

管籥声随万乘游，开元毬马最风流。九龄老去无人谏，不破中原不肯休。
题曹伯起云门山房
作者：张昱
朝代：明
体裁：七言律诗

相国传来几世孙，山堂随处见云门。侯家画戟固无有，旧物青毡俱尚存。清誉在人瑚琏器，高情终日凤凰群。芝兰玉树阶庭秀，已是新承雨露恩。
题村庙
作者：张昱
朝代：明
体裁：五言绝句

祸福凭谁降，鸡豚合有灾。年年当社日，箫鼓赛神来。
题杨妃横玉图
作者：张昱
朝代：明
体裁：七言绝句

天宝年间好太平，华清小殿称人情。如何玉笛才拈起，便作风吹别调声。
题枯木竹石二首·其一
作者：张昱
朝代：明

风雪禁持百岁过，真成生铁铸枝柯。天寒翠袖能相倚，免得春来缠女萝。一勺水中藏白蜃，一毫端上画青蛇。世人只道韩湘子，药术能开顷刻花。
题枯木竹石二首·其二
作者：张昱
朝代：明
体裁：七言绝句

一勺水中藏白蜃，一毫端上画青蛇。世人只道韩湘子，药术能开顷刻花。
题枯木竹石二首其一
作者：张昱
朝代：明
体裁：七言绝句

风雪禁持百岁过，真成生铁铸枝柯。天寒翠袖能相倚，免得春来缠女萝。
题枯木竹石图
作者：张昱
朝代：明
体裁：五言绝句

石氏珊瑚树，杨家翡翠钩。千年风雨后，遗影海中洲。
题桂花仙子二首
作者：张昱
朝代：明

黄金碎捣作微尘，露染秋和色未匀。回首琼林休怅望，素娥元是月中人。秋云几片作衣裳，吹尽西风骨亦香。明月若教生洛浦，可胜才思恼陈王。
题桂花仙子二首·其一
作者：张昱
朝代：明
体裁：七言绝句

黄金碎捣作微尘，露染秋和色未匀。回首琼林休怅望，素娥元是月中人。
题桂花仙子二首其二
作者：张昱
朝代：明
体裁：七言绝句

秋云几片作衣裳，吹尽西风骨亦香。明月若教生洛浦，可胜才思恼陈王。
题桃源州知州李尚志母暨阳县君蒋氏墓志后
作者：张昱
朝代：明
体裁：七言律诗

小龙冈上有高坟，石表新题蒋院君。五品官荣清代爵，一封诰织紫鸾文。生儿何愧孙征虏，作志可无扬子云。归去帛焚人事毕，大夫原是旧将军。
题桐柏宫
作者：张昱
朝代：明
体裁：七言绝句

吹笙太子慕餐霞，一鹤空山总是家。桐柏几回清露重，人间容易日西斜。
题桶底图
作者：张昱
朝代：明
体裁：七言绝句

不向粟中藏世界，却来桶底画楼台。分明记得麻姑语，清浅蓬莱水一杯。
题梦焦轩
作者：张昱
朝代：明
体裁：七言律诗

道人内视已超然，一息薰香遍大千。骇鹿始知身似梦，覆蕉曾悟佛中禅。袈裟万朵天花里，世界千重梵网边。重见毗那峰顶上，手开楼阁说因缘。
题梧桐宫六逸堂
作者：张昱
朝代：明
体裁：七言律诗

龙化青林水满溪，昔人曾此寄幽栖。高情不负杯中物，烂醉何妨日似泥？富贵到头蕉下鹿，光阴过眼瓮中鸡。当时不尽风流兴，付与山莺尽意啼。
题毛女
作者：张昱
朝代：明
体裁：七言绝句

一钁长随玉雪身，女中还有烂柯人。相逢好向麻姑说，东海千年又化尘。
题海昌仙踪
作者：张昱
朝代：明
体裁：七言绝句

故老相传语不空，至今石井有仙踪。行人莫向井边唾，一勺水中藏卧龙。
题海滨渌绕轩
作者：张昱
朝代：明
体裁：七言律诗

绵邈人家海上村，潮头过处与开门。远山对面如小画，渌水绕轩清不浑。天阔烟云迷去鹤，时来风雨起游鲲。槎回定泊阑干外，坐挹雄风倒大尊。
题清心堂诗卷后，为相院判赋
作者：张昱
朝代：明
体裁：七言律诗

曾把桐乡作故乡，衙回系马入斯堂。窦家五子荣丹桂，谢氏诸郎焚紫囊。乞得异花曾见种，酿成名酒许先尝。潜然掩卷垂残泪，不独题诗愧老苍。
题渊明像
作者：张昱
朝代：明
体裁：七言绝句

典午功名等羽毛，区区州县亦徒劳。折腰五斗无人识，只有归来最是高。
题渔村晚照
作者：张昱
朝代：明
体裁：七言绝句

在在溪湾尽晒罾，暮天秋水碧澄澄。几家渔舍云深处，红树寒山路惯登。
题渔樵闲话图
作者：张昱
朝代：明
体裁：七言绝句

渔樵本自不同科，何事停桡话更多？说与别人都不信，夜来风雨湿青蓑。
题湖州何生售书养母诗卷
作者：张昱
朝代：明
体裁：古风

衙散到家无与适，领客壶觞以终日。何生忽从湖州来，当筵不语惟长揖。古貌存心行孝道，袖出旧书三两帙。进言售此备甘旨，有母行年将八十。吾闻此语为太息，伤哉贫乎乏朝夕！龙蛇蛰藏天地闭，宜尔之贤身不立。莫说家无田可耕，纵有田耕那得食？不如归棹湖州船，有鱼可钓凫可弋。君不见卖刀与卖戟，朝持出门暮得直。文章本是太平具，以此干人复何益？军人或有锡类人，倾产酬书吾可必。
题溪居图
作者：张昱
朝代：明
体裁：七言绝句

朝市尘埃若我何，幽栖好处是松萝。前溪若与天河接，夜夜水中星斗多。
题燕山万里图，为江左葛元毳编修子赋
作者：张昱
朝代：明
体裁：七言律诗

翰林藁葬古幽州，万里游魂土一丘。父子有情终自苦，丹青得趣岂知愁？风沙日日黄龙塞，雨雪年年青海头。狐死首丘谁不念，莫将遗憾在遐陬。
题牧溪画飞鸣雁二画
作者：张昱
朝代：明

秋风几万里，一色是青云。谁信天山路，无书可寄君。倦飞怜羽翼，引领一长鸣。紫塞秋何似，今宵月正明。
题牧溪画飞鸣雁二画·其一
作者：张昱
朝代：明
体裁：五言绝句

秋风几万里，一色是青云。谁信天山路，无书可寄君。
题牧溪画飞鸣雁二画其二
作者：张昱
朝代：明
体裁：五言绝句

倦飞怜羽翼，引领一长鸣。紫塞秋何似，今宵月正明。
题王大年画
作者：张昱
朝代：明
体裁：五言绝句

舟楫为生计，沙鸥识此情。百年浮世事，九鼎一丝轻。
题王朋梅界（元朝人）画大都池馆图样
作者：张昱
朝代：明
体裁：古风

国初以来好时节，冶绿妖红盖阡陌。乐游尽是勋贵家，人闹马嘶听不得。细漆阑干辇子车，同载女子如蕣花。车中马上目相许，蝴蝶梦满东西家。牡丹台畔夜如昼，花炤银灯大于斗。正月饮到三月中，乐地欢天古无有。一朝花谢春复归，门锁池园空绿苔。帘前尘覆珊瑚树，案上蝶栖鹦鹉杯。豪华尽逐东流往，百年丹青化草莽。当时命酒徵歌人，此日题诗画图上。
题王维贤东里草堂
作者：张昱
朝代：明
体裁：七言律诗

周遭多是及肩墙，马过犹知旧草堂。苔径雨晴蝴蝶乱，药栏风暖牡丹香。篇诗未觉为时重，杯酒能留共日长。岂是辋川无作者，却同裴迪赋山庄。
题王若水画
作者：张昱
朝代：明
体裁：七言绝句

萱草花开日又西，太湖石畔鹧鸪啼。竹枝不是江南曲，唱得樽前思欲迷。
题王若水画翎毛二首
作者：张昱
朝代：明

喔喔雄鸡趁晓光，岂同雌雉在山梁？云中鹰隼无虚爪，羽翼低飞好自防。东风吹水碧漪漪，不放桃花自在飞。莫怪野凫惊不定，溪头弋者未忘机。
题王若水画翎毛二首·其一
作者：张昱
朝代：明
体裁：七言绝句

喔喔雄鸡趁晓光，岂同雌雉在山梁？云中鹰隼无虚爪，羽翼低飞好自防。
题王若水画翎毛二首其二
作者：张昱
朝代：明
体裁：七言绝句

东风吹水碧漪漪，不放桃花自在飞。莫怪野凫惊不定，溪头弋者未忘机。
题画
作者：张昱
朝代：明
体裁：五言绝句

笔墨生幽思，山居春日长。独谣桥上路，亦自惜年芳。
题画山水
作者：张昱
朝代：明
体裁：五言绝句

溪回岸影深，山迥溪声响。独有溪上人，扁舟自来往。
题画梅
作者：张昱
朝代：明
体裁：七言绝句

年年长与柳争春，数点风前更可人。待得绿阴成子后，暗香疏影总随身。
题画梅花
作者：张昱
朝代：明
体裁：七言绝句

铅华学作内家妆，画出宫眉岁月长。不与东风共摇落，人间天上尽吹香。
题画雨竹
作者：张昱
朝代：明
体裁：七言绝句

江上数声湘女瑟，烟中一曲竹枝歌。叶间有恨俱成泪，只为曾承雨露多。
题番使进呈三马
作者：张昱
朝代：明
体裁：古风

殿中得名画番马，笔力不在陈闳下。方其番使引进时，诏许当轩对描写。近前一匹白鼻騧，咫尺天威生惧怕。第二匹马青连钱，矫首嘶鸣意闲暇。向后赭白马最雄，雾鬣风鬃劳握把。三马既出浣海空，天厩真龙此其亚。画师貌此良苦心，惨淡精神入夷夏。冥冥雷雨晦大河，漠漠风沙连钜野。诸番服饰本华靡，不独丹青侈图画。百年绢素霜雪新，拂拭徒为发悲咤。莫言世有真乘黄，只此按图谁识者？
题白云丈室
作者：张昱
朝代：明
体裁：七言律诗

空门真足了吾生，一到翛然万虑轻。下榻偶然清话久，推窗唯见白云横。银煎瀹茗沙弥黠，宿火添香侍者清。甚愧主僧知我辈，碧纱窗染待题名。
题白玉蟾像
作者：张昱
朝代：明
体裁：七言绝句

白玉如蟾俱是妄，青天指月亦非真。武夷洞里曾相见，却是寻常劈篾人。
题破窗风雨卷
作者：张昱
朝代：明
体裁：古风

敬亭有旧斋，风雨一窗破。朝对风雨吟，暮对风雨坐。惟知经史亲，肯顾衣裳涴。有时暂游息，自歌还自和。直俟所学成，功名如一唾。宁同陋巷人，独守箪瓢饿？
题福源编后
作者：张昱
朝代：明
体裁：七言律诗

福缘山作魏家坟，知是唐朝宰相孙。石首令前官有考，咸通年内碣犹存。太湖渺渺连精舍，乔木阴阴拱墓门。千载凌烟勋业在，可无遗泽及诸昆？
题秋江送别图
作者：张昱
朝代：明
体裁：七言律诗

故人写出阳关意，都付丹青半幅中。霄汉正当鸣凤日，帆樯好趁大鹏风。酒斟鹦鹉偏能绿，花赠芙蓉可奈红？对此题诗无所属，百年补报是深衷。
题章叔厚所画投竿图
作者：张昱
朝代：明
体裁：五言绝句

大鱼不可得，小鱼钓何益？不如投竿坐，临流以终日。
题端古堂，为陆敏赋
作者：张昱
朝代：明
体裁：七言律诗

女娲鍊馀五色石，藏在端溪成紫霞。天遣六丁神琢砚，梦中一夜笔生花。品题犹是宣和刻，文具今归陆敏家。未觉曲江居士老，尚能记事墨涂鸦。
题竹
作者：张昱
朝代：明
体裁：五言绝句

落墨生幽思，风来自有香。九天皆雨露，容易拂云长。
题简掾辨诬卷后
作者：张昱
朝代：明
体裁：古风

种兰杂荆棘，棘长伤兰根。结交或匪良，中道生谤言。所以明哲士，慎之非一门。美玉累卞和，明珠诬马援。终焉各有辨，暂屈宁为冤？
题纸瓶，留别育王寺长老照大千
作者：张昱
朝代：明
体裁：七言绝句

朝市山林自一家，要知逢掖即袈裟。青蘋波上凉风起，定到禅房看蕙花。
题羲之写扇图
作者：张昱
朝代：明
体裁：七言绝句

蒲扇新题墨未乾，也应技痒要人看。阿婆莫谩提篮去，明日街头写便难。
题臧祥卿画
作者：张昱
朝代：明
体裁：七言绝句

露桃风柳两依依，画在丹青亦自奇。若在墙头并驿畔，过春都是折残枝。
题苏小小像
作者：张昱
朝代：明
体裁：七言绝句

湖上行云逐步移，手携团扇欲何之？鬓边莫笑闲花草，也是当时第一枝。
题苏西坡编修自撰墓志后
作者：张昱
朝代：明
体裁：七言律诗

笑傲中吴岂问津，风流自拟雪堂人。白头已了浮生事，黄土真埋不死身。江上鹤飞前日梦，门前花散去年春。汉家政尔论封禅，知有遗书献紫宸。
题若水临周昉画，用虞先生韵
作者：张昱
朝代：明
体裁：七言律诗

一片行云出画檐，东风吹恨满眉尖。凌波鹄峙尘生步，舞镜鸾回月照奁。杨柳绿肥羞袅娜，樱桃红熟妒香甜。风流更有惊人处，呼下丹青语未淹。
题茅堂雪景图
作者：张昱
朝代：明
体裁：七言绝句

草堂有客何为者，应爱山川雪未消。床上一壶堪独酌，风流不减霸陵桥。
题莫景行茅道士棣华碑赋
作者：张昱
朝代：明
体裁：七言律诗

茅家兄弟学仙迟，不见春风长紫芝。桃熟海山还有日，鹤归人世更无期。游魂渺渺知何在，荒冢垒垒尽可疑。惟有夕阳如旧日，照人来读棣华碑。
题蜻蜓蛱蝶画扇
作者：张昱
朝代：明
体裁：七言绝句

点水穿花不自疑，轻盈满扇欲何之？柳塘一觉风流梦，又是秋香欲老时。
题西湖大佛头寺
作者：张昱
朝代：明
体裁：五言绝句

佛身满法界，金色从地起。若人加庄严，其福亦如是。
题诸葛孔明·其六
作者：张昱
朝代：明
体裁：七言律诗

身为中山汉子孙，西南别立旧乾坤。君才十倍曹丕上，位列三台蜀相尊。布阵有图灵尚在，出师遗表恨犹存。休将巾帼羞司马，五丈原头日已昏。
题诸葛孔明像
作者：张昱
朝代：明
体裁：五言绝句

一笑出隆中，黄星掩日红。妖氛不敢作，白羽起西风。
题诸葛孔明其二
作者：张昱
朝代：明
体裁：五言绝句

巾帼犹知辱，裙钗可即戎。单于如有问，教妾若为容？
题读碑图
作者：张昱
朝代：明
体裁：七言绝句

未瞻鲁庙三缄口，且读曹娥八字碑。较智只争三十里，杨修谁说是男儿？
题贯酸斋芦花被诗后
作者：张昱
朝代：明
体裁：七言律诗

学士才名半滑稽，沧浪歌里得新知。静思金马门前直，那似芦花被底时？梦与朝云行处近，醉从江月到来迟。风流满纸龙蛇字，传遍梁山是此诗。
题赵仲穆人马图
作者：张昱
朝代：明
体裁：七言绝句

厩吏牵呈御苑回，开元求马尽龙媒。赵家富有曹韩样，摹出承平气象来。
题赵子昂浴马图
作者：张昱
朝代：明
体裁：七言绝句

真是房星夜降精，双瞳下照水波明。浴回有翼应飞去，万里风云是一程。
题赵子昂画梨花画眉图
作者：张昱
朝代：明
体裁：五言绝句

鸣春如有意，谁与画眉长？若诉梨园事，开元梦一场。
题道士王东甫图画
作者：张昱
朝代：明
体裁：七言绝句

金银楼阁在三山，东甫何妨屡往还？信是神仙在平地，鹤飞元不离人间。
题郭文医虎图
作者：张昱
朝代：明
体裁：古风

利忘九重渊，珠从龙颔得。仁忘千金躯，手探虎口骨。兽或复其性，其祸不可测。驯扰亦何术，贵在道与德。
题醉墨堂，为桐江俞子中赋
作者：张昱
朝代：明
体裁：古风

世称草圣惟张旭，气在神先从所欲。醉来捉笔走风雷，电掣长云夜相逐。健于大野战蛟龙，媚似轻波浴鸿鹄。由唐至今几百年，笔法竟尔失其传。芝翁乃若神所授，亦以醉墨题堂前。晴丝罥空王逸少，生蛇绊树黄庭坚。笔法不必问高闲，笔势不必询怀素。纵横迟疾心自知，曾见公孙大娘舞。
题钟馗
作者：张昱
朝代：明
体裁：四言诗

梦以自见，正以辟邪。赐之袍笏，人耶鬼耶？
题隐居图
作者：张昱
朝代：明
体裁：古风

处州王启明。隐居万山中，日夕有佳色。时于岩上石，蒸起云气白。桑麻郁相望，鸡犬识巷陌。中林芳草地，不有车马辙。为与城市远，似觉嚣尘绝。原田既膏腴，且是宜稼穑。溪流既清驶，且是利舟楫。耕渔鄙夫事，富贵要不得。但见桃花开，不知何岁月？寄谢丹青人，吾将安蹇劣。
题露荷风柳扇面二首
作者：张昱
朝代：明

犹恐丹砂染未匀，波中影是镜中身。长眉画向春风里，不许人间更效颦。此扇当年定赐谁，泪痕犹自旧胭脂。班姬莫用闲相咏，次第凉风到汝吹。
题露荷风柳扇面二首·其一
作者：张昱
朝代：明
体裁：七言绝句

犹恐丹砂染未匀，波中影是镜中身。长眉画向春风里，不许人间更效颦。
题露荷风柳扇面二首其二
作者：张昱
朝代：明
体裁：七言绝句

此扇当年定赐谁，泪痕犹自旧胭脂。班姬莫用闲相咏，次第凉风到汝吹。
题青山白云
作者：张昱
朝代：明
体裁：六言诗

一个茅庐何处，小桥古木溪湾。但见山青云白，不知天上人间。
题韩处士墓铭、家谱后
作者：张昱
朝代：明
体裁：七言律诗

处士连姻俱相门，学传庄节道弥尊。几编家集文章在，十世宗支谱系存。犹喜继韩能有子，尚怜承祭见诸孙。顷原瞑目知无憾，手录清规付后昆。
题餐霞洞
作者：张昱
朝代：明
体裁：五言绝句

愚者昧其觉，贪生还一梦。不见餐霞人，唯见古时洞。
题鹦鹉仕女图
作者：张昱
朝代：明
体裁：七言绝句

美人应自惜年华，庭院沈沈锁暮霞。祇有旧时鹦鹉见，春衫曾似石榴花。
题黄花白蝶扇面
作者：张昱
朝代：明
体裁：七言绝句

一枝秋露染初匀，曾伴渊明漉酒巾。若道梦中能化蝶，飞来应是白衣人。
风木歌，为褚本中赋，并寄徐一夔
作者：张昱
朝代：明
体裁：古风

树犹如此亲安在，岁月去人何迅速！陟岵陟屺望不及，入室升堂成宿昔。劬劳未报弃诸孤，号泣旻天涕沾臆。走兽闻之失其群，飞鸟闻之堕其翼。物之感也有如此，宜尔诸孤哀罔极。始丰先生辞馀力，文章今擅欧苏笔。记成不忍再三读，未及终篇语呜咽。乃知人皆有父母，天性油然非染习。孝思不匮永锡类，草偃风移而俗易。三复始丰记，击节为太息。往求二木之所在，果然拔地俱千尺。孝子之父见手植，造物于斯有阴骘。君不见东坡所记三槐堂，魏公德符在他日。
风雨牧牛图
作者：张昱
朝代：明
体裁：五言绝句

牧牛值风雨，牧具几脱手。不自风雨前，不自风雨后。
风马
作者：张昱
朝代：明
体裁：七言绝句

时清天地息烟尘，腾跃乘看自有神。游牝委龙求作种，任渠风合向天津。
飞来峰
作者：张昱
朝代：明
体裁：五言绝句

峰在西天竺，青莲千叶开。佛应无妄说，或恐是飞来。
饭猿台
作者：张昱
朝代：明
体裁：五言绝句

僧既非昔年，猿亦异往日。唯有饭猿台，犹是当时石。
饮吴令家
作者：张昱
朝代：明
体裁：七言律诗

胶漆相投古亦难，酒间何事惨无欢？苦愁海底量深浅，痛哭灯前出肺肝。白首既辞当世事，朱弦何必向人弹？醉来渴甚思吞海，无复天家小凤团。
饮酒诗，示婿时伯庸四首·其一
作者：张昱
朝代：明

连日春风暖，面容为之鲜。仰看树上花，荑萼亦复然。中有和鸣鸟，羽翼相向肩。胡能不命觞，酌此花鸟前。饮之岂不醉，所贵乃其天。颓乎曲糵间，南床得佳眠。如何靖节翁，乃赋止酒篇？青阳时至矣，萱草满堂阶。柔叶刷翠羽，对之忧思裁。室中无长物，所蓄惟酒杯。客至即与饮，既醉从先回。平生旷达怀，何曾计尊罍？得钱即付酒，酒尽钱复来。百年能几何，笑口时自开。光阴剧奔电，金石难与期。仙人浮丘公，此日竟何之？看取古圣贤，丘冢亦累累。死而不朽者，六经岂余欺？酒中有妙趣，俗士不可医。及时不作乐，事过徒伤悲。年华驷马车，日夜劳驱驰。既老怜馀生，放情在曲糵。每到花开时，一饮辄累月。何曾校尊罍，酒量盈与竭。二仪蘧蒢舍，百年羁旅客。刘伶乃放达，注意颂酒德。不见昨日花，今朝谢颜色。贤愚俱有归，修短随造物。
饮酒诗，示婿时伯庸四首·其三
作者：张昱
朝代：明
体裁：古风

光阴剧奔电，金石难与期。仙人浮丘公，此日竟何之？看取古圣贤，丘冢亦累累。死而不朽者，六经岂余欺？酒中有妙趣，俗士不可医。及时不作乐，事过徒伤悲。年华驷马车，日夜劳驱驰。
饮酒诗，示婿时伯庸四首·其二
作者：张昱
朝代：明
体裁：古风

青阳时至矣，萱草满堂阶。柔叶刷翠羽，对之忧思裁。室中无长物，所蓄惟酒杯。客至即与饮，既醉从先回。平生旷达怀，何曾计尊罍？得钱即付酒，酒尽钱复来。百年能几何，笑口时自开。
饮酒诗，示婿时伯庸四首·其四
作者：张昱
朝代：明
体裁：古风

既老怜馀生，放情在曲糵。每到花开时，一饮辄累月。何曾校尊罍，酒量盈与竭。二仪蘧蒢舍，百年羁旅客。刘伶乃放达，注意颂酒德。不见昨日花，今朝谢颜色。贤愚俱有归，修短随造物。
饮酒诗，示婿时伯庸四首其一
作者：张昱
朝代：明
体裁：古风

连日春风暖，面容为之鲜。仰看树上花，荑萼亦复然。中有和鸣鸟，羽翼相向肩。胡能不命觞，酌此花鸟前。饮之岂不醉，所贵乃其天。颓乎曲糵间，南床得佳眠。如何靖节翁，乃赋止酒篇？
饮马长城窟行
作者：张昱
朝代：明
体裁：古风

饮马长城窟，饮多泉脉枯。嘶咆不肯行，思若畏前途。驱之尚不忍，恻然驻征车。朔风当面吹，堕指裂肌肤。岂念衣裳单，顾已犹亡夫。功名登天然，何时执金吾？阴阳无停机，百年谅须臾。常恐随物化，奄忽委路隅。此怀当告谁，策马自长吁。
高房山画庐山图，贡云林待制有诗在上，为其子户部尚书贡师泰赋，盖其家物也
作者：张昱
朝代：明
体裁：七言律诗

万壑匡庐纸满张，好诗好画两相当。十年物色偶然得，二老风流何可忘？还见虹光生静夜，却惊云气湿高堂。尚书座上多游客，独有张翰忆故乡。
高房山画扇
作者：张昱
朝代：明
体裁：五言绝句

结屋清溪上，仙凡此路分。终朝看不厌，惟是满山云。
鱼池
作者：张昱
朝代：明
体裁：五言绝句

放鱼池中央，池水深尺许。勿谓江河远，时来足风雨。
鸳鸯篇
作者：张昱
朝代：明
体裁：古风

鸳鸯水中禽，居常有定偶。行则共洲渚，栖不异渊薮。交颈情所私，和鸣气相友。白头不自嫌，彩翼戢左右。雄雌或失配，霜霰甘独守。嗟哉羽毛类，赋性乃何厚！愿献金闺女，绣作君子绶。人或违天常，翻为此禽丑。
鸿沟
作者：张昱
朝代：明
体裁：七言绝句

天命何曾分楚汉，自将南北限鸿沟。当时应恨乌江水，不与君王照白头。
鹤亭
作者：张昱
朝代：明
体裁：五言绝句

有时命童子，亭前按舞鹤。虽无宾客欢，对此亦云乐。
黄冈寺，赠朱质夫
作者：张昱
朝代：明
体裁：七言律诗

尚书宾客唯予在，门下诸生独尔存。终有黄钟求贾铎，肯于清庙少牺尊？茶瓜留客冈头寺，风雨题诗海上村。莫问几时回马首，也须迎候出衡门。
齑馆诗，有序
作者：张昱
朝代：明
体裁：五言排律

齑馆常年会，辛盘此日传。鹢飞惭落羽，鲸吸感流年。白发干戈里，青云谈笑边。晤言宁邂逅，接席亦因缘。列俎馀珍味，登筵总俊贤。玉壶延淑景，綵笔咏春天。上客欢先醉，狂朋喜欲颠。梅悬金胜小，烛照锦袍鲜。起舞交为寿，疑年各自怜。主人情更重，屡赋鹿鸣篇。
龙公洞
作者：张昱
朝代：明
体裁：五言绝句

龙或藏其用，迹与蛇何异？惭愧耕稼人，犹来候云气。
宝光塔
作者：张晓
朝代：明

浮图九级俯江流，乘兴抠衣豁倦眸。万里雄风吹短袖，四山疏雨澹高秋。星辰半自长空落，云气低联远岫浮。回首尘寰烟树隔，犹疑飞鸟傍云游。
一剪梅
作者：张景
朝代：明
体裁：曲

丑上：无端鸦鸟闹檐阿。凶吉如何。底事烦魔。
一剪梅
作者：张景
朝代：明
体裁：曲

旦上：倒影楼台上薜萝。宝鸭香疏。别院笙歌。
一剪梅
作者：张景
朝代：明
体裁：曲

旦：谩捲虾须人未眠。云散青天。月挂青天。怀人对月眼高悬。恋着婵娟。恨杀婵娟。
一江风
作者：张景
朝代：明
体裁：曲

外旦：意悬悬。深感相垂念。各别增长叹。挂行幨。蹑峤穿云。努发归心箭。指日到秦川。指日到秦川。洛阳举首看。故人千里重相见。
一江风
作者：张景
朝代：明
体裁：曲

外：老秋天。枫叶霜红遍。脆尽垂杨线。旦：睹形单苦泪连绵。界破芙蓉面。看月缺还圆。看月缺还圆。怜花色褪蔫。合眼前总是离人怨。
一江风
作者：张景
朝代：明
体裁：曲

旦上：晚江天。㵿白拖长练。玉碧涵秋片。取水科：挹流泉。彻底澄清。照面科：掩映芙蓉面想起。心事寄云笺。相思一线悬。怀人何日重相见负水行科。
一江风
作者：张景
朝代：明
体裁：曲

旦扮汲水上：褪金莲。进步芳尘软。一径迢迢远。叹香肩在家时呵。。翠袖笼云。担负何曾便。天降苦来缠。勤劳孰见怜。应偿孽债将谁怨薄命遭阳九。羞为女配郎。风波平地起。汲水白龙江。迢递行来。将到江口。不免趱行几步。。应偿孽债将谁怨旦下。
一江风
作者：张景
朝代：明
体裁：曲

末：返家园。万里程途远。举目无亲面。盼遥天。衰柳寒蝉。气象皆愁惨我与你呵。。同陷玉门关。同陷玉门关。心旌各自悬。客中送客情何限。
一煞
作者：张景
朝代：明
体裁：曲

旦：衾铁棱棱近五更马足。车轮动禁城。征夫催起声相应。钟残漏尽鸡三唱。树战风声百鸟惊。此际愁尤胜。检点行装结束。安排绣袜行程。
三段子
作者：张景
朝代：明
体裁：曲

丑：他说道若为鬼魔。足羁縻相随荷戈。若为犬骡。挂丝缰荒郊展莎小姐。他去时的光景可怜。只见他。寒惊赤胆英风挫。愁消白面雄心懦。这段仓惶。岂为小可。
三段子
作者：张景
朝代：明
体裁：曲

丑：感深润河。望长江茫茫浩波。景行玉傩。望泰山巍巍翠峨他。愿你公侯匹配随金舸。子孙奕代陪青琐只为你。恩过当熊。情非掷果。
三段子
作者：张景
朝代：明
体裁：曲

末：污潢涸鲋。出濠梁沧溟路远。轰雷闪电。驾长风天池水浅。扬鬐鼓鬣看飞变。玉楼人醉衣翻茜。御道青骢今日独展。
三煞
作者：张景
朝代：明
体裁：曲

贴：杜鹃枝上月三更古木。寒鸦栖复惊。钟声远到关河艇。似将海水添宫漏。底事今宵只自醒。万里长天静。只听那重门击柝。喝号提铃。
下山虎
作者：张景
朝代：明
体裁：曲

旦：痛心如割。焦愤如焚。霹雳从空起折。凫雏两处飞分。懊恨着奴起冤根。反累姑姑陨身。喘息徒延与死邻贴：只愿。再来重相认。依旧相看母子亲。旦：总做重生母难报厚恩。一度思量一断魂。一度思量一断魂。
不是路
作者：张景
朝代：明
体裁：曲

生：剖破分明。纸茧原来前日情。丑：原来就是相公草稿生：我想那时呵。。乘骚兴。挥毫意托美人屏。丑：如今怎么样生：福童呵。。谁相应。把我幽肠暗腹都描净真是。流水高山人再生但不知。何名姓。文姬班史真堪并教我。此情那罄。此情那罄。
临江仙
作者：张景
朝代：明
体裁：曲

末：柳眼窥春莺唤醒。韶华局换青青。长风破浪愿难乘。康庄看骥骋。驽蹇暂淹停。
临江仙
作者：张景
朝代：明
体裁：曲

生：秋花早斫吴刚斧。望春花看遍皇都争奈。豺狼当道遁狸狐空有。丹心昭日月。浩气塞寰区。
二煞
作者：张景
朝代：明
体裁：曲

贴：乡梦初回已四更。田舍人家睡未醒。相思一夜情难罄当时的。绣帏宝鸭春常在今夜个。破壁寒蛩梦不成。荣谢皆由命只有。九曲饥肠摺叠。两肢倦腿酸疼。
二郎神
作者：张景
朝代：明
体裁：曲

生：遭运蹇。荷居停绨袍垂念。恨别望云山。空眷恋。骖騑驰骤天街正好扬鞭。壮志高悬日月边但见。气吞虹倚天。长剑流光撚。及早定天山。莫自迍邅。
二郎神慢
作者：张景
朝代：明
体裁：曲

外：从平倒番。遭忤旨投荒逐岭。万里俘囚堪咽哽。谁知你萧墙祸起。岩岩泰华还倾。一似我当年初落阱。空哀告有谁来救拯。君思省。看报应无私天道常明。
二郎神慢
作者：张景
朝代：明
体裁：曲

外：持魁柄恣纷更。认朝纲常秉更。取竭锱铢真忒横。朝绅侧目。边方怒激难宁你。固结英雄今几剩。可知势败时形孤影净。最分明。恶贯满霎时地覆天倾。
侥侥令
作者：张景
朝代：明
体裁：曲

众：仇严何太蠢。平地欲兴云。生：不想一木难支将颠运。可惜枉费了精神。志未伸。
侥侥令
作者：张景
朝代：明
体裁：曲

旦：思痴无羽翰。想极梦魂旋。红丝月下今生绾。休做他来番玉指环。
侥侥令
作者：张景
朝代：明
体裁：曲

末：春山排槛翠。春草隔帘青。你看两两三三人游处。鸟语共歌声。如劝停。
侥侥令
作者：张景
朝代：明
体裁：曲

末：神龙正蛰时。看玄豹正藏辉。一旦雾塞雷轰风云里。才醒得蛰龙飞。文豹起。
侥侥令
作者：张景
朝代：明
体裁：曲

生：群空关雁影。目断楚云平。惟有万山青色随征马。绿草送人行。逐旆旌。
傍妆台
作者：张景
朝代：明
体裁：曲

外：骢马气英豪。动摇山岳。吞吐海江涛须把。私雠报如雾释。酬恩愿比山高。漂母当年思一饭。跨辱还应且恕饶我儿虽不学。当垆涤器也应。椎髻布袍不见。齐眉德耀伯鸾褒。
傍妆台
作者：张景
朝代：明
体裁：曲

旦：流落类萍飘。昔年光景。今日里转思焦。撇不得江边路。何曾望白云霄。花貌谩留郎傅粉。眉淡还应笔自描奴家此去。喜身有托。只是双亲过世。姑妈㘅冤。实可痛心。。亲恩抚育。罔极海涛。捐生代死胜离毛。
八声甘州
作者：张景
朝代：明
体裁：曲

丑：思省他总有。沈鱼落雁。隔墙花何必牵情。土地舞丸上生：那边何人。打下一个弹儿来了丑：想是。王孙公姓。持弓挟弹堪惊。抬头望处如星莹。为瑞为妖事未凭。见纸丸科：人静原来。是何方纸茧飞堕中庭生剖丸念科。
八声甘州
作者：张景
朝代：明
体裁：曲

生：春愁耿耿。奈无端牵系。意马心兵。梨花有梦。昭阳飞燕轻盈。三星捲帘当户静。一点残灯灭复明。孤另但不知。可曾夙世足系红绳。
六么令
作者：张景
朝代：明
体裁：曲

外：要荒远投夜郎流。天外离愁。鱼书欲寄趁谁邮。云出岫。注双眸。山长水远人难觏。山长水远人难觏。
六么令
作者：张景
朝代：明
体裁：曲

小生：边方堡堠叹魂消。异国春秋。每因风景却生愁。嗟往事。痛如剾。何年卸甲归时候。何年卸甲归时候。
六么令
作者：张景
朝代：明
体裁：曲

生：我听说你离香閤。吓得我魄散分。你娇枝儿何惯风掀。痛教我欲觅无门。超恤无因。远涉处。那晨昏里身孰倚亲。荒凉烟草谁投奔。猛思量顿焦杀了戴义衔恩空叫我。盼遥天雁字冲寒阵。和那愁云黯黯。只落得泪雨纷纷。
出队子
作者：张景
朝代：明
体裁：曲

净：边疆严重。百二秦关管辖中。北门锁钥似非熊。铁柱高标声望耸只为。红紫丛中。偏怜落红。
北八声甘州
作者：张景
朝代：明
体裁：曲

生：潇潇客鬓。瘦损精神。梦想灵均。巫咸欲问。寒螀若助吟呻。末上：筠管蠹编莫懒拈。宝剑瑶琴空掩尘。翘首望君门。一朵红云。
北点绛唇
作者：张景
朝代：明
体裁：曲

小生：星散中天。金壶漏点。催银箭。忽听朝鞭。阊阖开宫殿。
北石榴花
作者：张景
朝代：明
体裁：曲

贴：记得晚妆楼上剔银灯。香散怯衣轻。旦：这往事了。说他何用。贴：那一点念乡心。只有梦魂清。愁杀我官庑寄着孤形。怎消受霜战风征。病苦黄昏。寂寞难禁。今做了寒烟野草游魂魄。不堪清夜又听猿声。
北耍孩儿
作者：张景
朝代：明
体裁：曲

旦：楼头角奏初更定。玉宇无尘月色明。风动枝摇影。孽身羁住桁杨犴。魂魄飞归翡翠屏。飘泊嗟孤另。只听得窗碎风来纸响。天空雁过哀声。
南宫太师引
作者：张景
朝代：明
体裁：曲

生：望前行。这地真绝胜。艳丽处叫我心儿好骇神。俨似他蓬莱仙境。顿教我对景生情。福：那是鞦韆架。那是飞霞岭。生：行过了鞦韆曲径。又是那飞霞石磴。福：向东是雪洞。向西是听莺楼。生：平穿雪洞。登楼还听莺。须信道神仙世界胜丹青。
双声子
作者：张景
朝代：明
体裁：曲

旦：爹折福。爹折福。土珠玉。人鱼肉。净：这等说。你无福享富贵了。旦：儿无福。儿无福。藏金屋。愁颠覆。光景倏。光景倏。笙歌促。笙歌促只怕。月沈星落。良宵难续。
双蝴蝶
作者：张景
朝代：明
体裁：曲

旦：想是银河里星度番。想是倾炼炉老子丹。想是柳书生熊丸。想是游侠郎抛掷黄金弹。想是宜僚丸楚邦驱难还应是。珠辞合浦一朝还丑。
双调夜游湖
作者：张景
朝代：明
体裁：曲

旦丑净同上：祇晓得深闺女教。那管烟花境蝶舞蜂邀。丑净：撚指流光。只恐怕辜负了一年好景旦：你看。客拥香车。马嘶芳草。俱因此一春晴好。
后庭花
作者：张景
朝代：明
体裁：曲

生：第一来恋丘原渺渺瞻云。第二来身萍梗随风奔。第三来江边久负浣纱恩。第四来掷丸事心难忖。第五来青袍似草逐年新。何事明时泣玉频。寒灰何日转熏。枯荄那更绿茵。盼长安不着春。赴沧溟何处津。恨虞翻骨相迍。迅速的乌兔奔。怕博得颠色银。
啄木儿
作者：张景
朝代：明
体裁：曲

丑：花园里悔叱呵更有。梦里谆谆神告我还有花银十两。火糕四匣。密枣百枚。。有花银路实盘�。有糕枣乾糇防饿相公呵。。你逗遛此间难逃祸。急须画谋寻方躲。努力前程休自蹉。
啄木儿
作者：张景
朝代：明
体裁：曲

生：吓得我身如颤汗似波。手足䐯膗行怎那谨承望。蟾宫近得觑嫦娥谁知道。蚕丛里撞着喽啰。丑：相公早寻个生路去生：我。穷途卒雷难先躲。瞿塘卒风难回舵叫我。进退无门罹网罗。
啄木儿
作者：张景
朝代：明
体裁：曲

生：墙危险似落凤坡。软脚如何能跳过丑：不若。往架上扳着葡萄。下衙衕即是平窝。生：前途指迷无摧挫。幸逃大昭巫阳些。肺腑终身铭翠蛾生望空拜谢科。
啄木儿
作者：张景
朝代：明
体裁：曲

生：忙操练。先着鞭随他。司马孙吴颇牧剪。准备着鞍马弓弦。那怕他分垒当辕当年孟明韩信。九死誓师。功成一阵。。我这里水背舰焚期克战。他那里弃甲曳兵争俘献管教取。一弹泥封函谷坚。
啄木儿
作者：张景
朝代：明
体裁：曲

生：蒙杯渡念转多。未茧春蚕丝正夥谢小姐呵。。临岐赠济困防饥只怕。乾坤窄难寄蜂窝姐姐。也拜你两拜。与我转达小姐。我此去呵。。神鼋已离中桥祸。壶浆已克翳桑饿正是。铁石能消恩不磨。
嘉庆子
作者：张景
朝代：明
体裁：曲

旦：任芳春百鸟间关。院深沈谁想顾盼。净：花园里去耍子旦：前日惹了一场是非。还要去。把。不出闺门箴休犯。莫傍鞦韆欲上竿。
四煞
作者：张景
朝代：明
体裁：曲

贴：卧看冰轮转二更花。市无声。万户扃。阒寂虚堂静。相煎只有寒风月。坐对无非瘦影形。女娘犹幸相亲并。相弹处两行愁泪。交诉与一段离情。
四边静
作者：张景
朝代：明
体裁：曲

外：封疆巩固天骄逐。边烽久无瞩。战士戢干戈。黎民息征役。山居草宿。狐潜鼠伏。将略胜孙吴。军势振颇牧。
四边静
作者：张景
朝代：明
体裁：曲

生：朝廷恩信沾优渥。何须用干莫。万国尽梯航。声灵震沙漠。风翔雷逐。化行草覆。盛世看泰宁。圣治复雍穆。
园林好
作者：张景
朝代：明
体裁：曲

旦：只怕他名成意变只怕。他交鸾弃燕只怕。他遗忘半面。因此上意拳拳。阁不住泪涟涟。
园林好
作者：张景
朝代：明
体裁：曲

旦：悔昔日人情未谙。为恁的轻濡彩翰。落众口登时腾讪。今何幸璧仍完。今何幸璧仍完。
园林好
作者：张景
朝代：明
体裁：曲

末：豁愁膺云山开霁。看芳菲乾坤绮丽。觅短句情扬兴炽。对此景乐无期。对此景乐无期。
天下乐
作者：张景
朝代：明
体裁：曲

外上：英才争赴春闱选。那分绝谷穷川。末上：屋梁月色又经年。今朝喜得重相见。
失调名
作者：张景
朝代：明
体裁：曲

无由得见佳人面。
好姐姐
作者：张景
朝代：明
体裁：曲

旦：金衣出谷。调弦啼宫苑。喜离金弹。挈双柑斗酒。绿杨堤畔。穿金梭撺。洛阳锦堆真堪玩。多少工夫织得完。
小桃红
作者：张景
朝代：明
体裁：曲

贴：不须呜喑。急揾啼痕。倘若机关泄。不论真和假。玉石一齐焚旦：姑姑呵。教我。晨昏眠食靠何人。从今后向谁嚬。傍谁伸。凭谁愬也。翻悔施恩忘自忖。到为萍水閒人害瓜葛姻亲。
尾声
作者：张景
朝代：明
体裁：曲

丑：眼前阿堵终为病。枉自皇皇苦用情。焚身象齿翠死因毛累不轻。
尾声
作者：张景
朝代：明
体裁：曲

合：三春桃浪风和暖。滚滚鱼龙争变。会看长鲸吸百川。
尾声
作者：张景
朝代：明
体裁：曲

合：且喜得禽离罗网鱼逃笱。匹马潇潇逐传邮。免戴南冠学楚囚。
尾声
作者：张景
朝代：明
体裁：曲

合：冤仇宜耐恩须报。善者天怜恶怎逃。你看盖世英雄今朝何处了。
尾声
作者：张景
朝代：明
体裁：曲

合：春风料峭天将暮。扰扰归人争渡。遥见阳羡溪山俨画图。
尾声
作者：张景
朝代：明
体裁：曲

合：柔躯怎涉千山境。玉貌逢人羞整可怜我。身世浮沈风打萍。
尾声
作者：张景
朝代：明
体裁：曲

合：西岩一堕清光远。月暗江天无雁笺。好把今宵仔细看。
尾声
作者：张景
朝代：明
体裁：曲

合：鼎食全家思覆餗。燕雀堂高惧回禄祇恐。牵犬东门累羞辱。
尾声
作者：张景
朝代：明
体裁：曲

旦：今朝幸喜逃凶祸。来日还知好结果。将俺这活水些些解释冤家无限火。
尾声
作者：张景
朝代：明
体裁：曲

旦：姻缘百岁虽云幻。一线情牵万里山。未知何日相逢共笑看。
尾声
作者：张景
朝代：明
体裁：曲

旦：我松筠操凛冰霜重。铁石心肠炯炯。决不做断梗飘萍西复东。
尾声
作者：张景
朝代：明
体裁：曲

旦：蕖开太液香飘漾。绰约轻盈压众芳丑：小姐呵。还是你。鹤唳风声自惊慌。
尾声
作者：张景
朝代：明
体裁：曲

旦：霎时月落天昏暝。生死分离一瞬。苦杀我地角天涯无处奔。
尾声
作者：张景
朝代：明
体裁：曲

末：临行好把朝鞭赠。莫道南风不竞。我望你富贵相逢下马行。
尾声
作者：张景
朝代：明
体裁：曲

生旦：欢情却被愁情掩。别意匆匆聚意悭我把。会合银河返改做离恨天。
尾声
作者：张景
朝代：明
体裁：曲

生：佩环声远香风杳。回首予怀渺渺。不道聚春园做了遇仙桥。
尾声
作者：张景
朝代：明
体裁：曲

生：微臣敢脱陈禾裥。碎首惟凭一寸丹。愿得千年玉烛坐清四海烽烟。
尾声
作者：张景
朝代：明
体裁：曲

生：排贤下石非忠荩净作惊科：乡兄。此话牢拴方寸。众休把我机关轻泄人。
尾声
作者：张景
朝代：明
体裁：曲

生：相逢望出寒微外。末：暂隐阴崖听蛰雷。生图南未遂且认安乐窝为经术斋。
尾声
作者：张景
朝代：明
体裁：曲

生：相逢莫把风流剩。一片云笺作话柄。但未知花月场何处。从此丝牵十万程。
尾声
作者：张景
朝代：明
体裁：曲

生：西湖堤畔逋翁院。诗和梅花嚼出玄。末一般清味总有驿使相逢不寄传。
尾声
作者：张景
朝代：明
体裁：曲

生：题桥志气当年奋末：愿你。驷马高车早趁。生管教他报国酬恩愿两伸。
尾声
作者：张景
朝代：明
体裁：曲

诗书滋味无穷底。到手功名莫恨迟。多少忧愁变做喜。
山坡羊
作者：张景
朝代：明
体裁：曲

旦：喜盈盈掌珠珍弄。娇滴滴千金名重。郁迢迢高居月宫。莽张张剑落烟霞洞。出塞鸿。从天下鸟笼。腤臜受尽。受尽情难控。双袖龙钟涕零愁横。花慵。怨东皇逐阵风。尘蒙。看愁云锁黛峰。
山坡羊
作者：张景
朝代：明
体裁：曲

旦：花飘飘红稀绿重。鸟嘤嘤林空春送。碎纷纷愁丝乱萦。情脉脉泪滴江潮涌。金钏松。行踪恨转蓬。可怜金屋。金屋婵娟种。翻做了这般绦笼囚凤。萍踪。悲分离西复东。途穷。嗟飘零絮逐风。
山坡羊
作者：张景
朝代：明
体裁：曲

旦：苦匆匆终朝追从。急煎煎东奔西迸。冷凄凄餐寒卧风。忙碌碌箕帚无閒空。香袖笼。慇勤捧玉钟。一呼百诺。百诺增惭悚。暮鼓晨钟耳悬心恐。销红。非无膏首似蓬。磨砻。知何年脱祸凶。
山桃红
作者：张景
朝代：明
体裁：曲

生：他疑嗔疑笑。光景难描。似洛水神姬耀。灵魂暗消。惹得我言颠倒。惹得我思牢骚。谁肯将我意儿他意儿缝合时若线将针巧也。刘阮天台人未遥。成就姻缘早。合卺同牢。金屋妆成贮阿娇。
山桃红
作者：张景
朝代：明
体裁：曲

生：只道蓝桥难到。岂料非遥。一见如花貌。心招目挑。想着他秋波渺。想着他步莲娇。那更体态儿转折儿意思儿尤妙也。那数他掌上轻盈俏。心话无门告。祅庙火烧。咫尺长门闭阿娇。
川拨棹
作者：张景
朝代：明
体裁：曲

净：银河转。挂林梢色倍妍易相公呵。。但愿你对月遥怜。但愿你对月遥怜小姐在这里。好。似嫦娥孤栖独娟。盼瑶天思黯然今日。恨相思各一天。
川拨棹
作者：张景
朝代：明
体裁：曲

旦：胡麻流饭。寻径的随湾逐湾。笑相如绿绮空弹。笑相如绿绮空弹。争奈这文君意懒。念悬悬他自儇。谩垂涎空自馋。
归朝欢
作者：张景
朝代：明
体裁：曲

外：离金殿。离金殿。气吐眉掀。看陌上红尘风软。琼林宴。琼林宴。谩钩彩帘。胜神仙。聚会在蓬莱中堪羡。那时绿袍挂身偏鲜艳。长安一日花看遍。不负了十载藜灯带月燃。
忆多娇
作者：张景
朝代：明
体裁：曲

净：无计策。难摆划。钦承诏旨边庭谪。肠断阳关人追迫。合：路遥山隔。路遥山隔。共把行云望白。
忆多娇
作者：张景
朝代：明
体裁：曲

净：破飞丸。谐凤鸳。裁方辏曲恰就圆。对面无缘使有缘。合：拜谢尊前。拜谢尊前。两地相思顿捐。
忆多娇
作者：张景
朝代：明
体裁：曲

净：虽片笺。心事传。山盟海誓托寸缄。夙世朱陈暗结缘。生旦：有理。合：拜谢飞丸。拜谢飞丸。百岁姻亲赐联。
忆多娇
作者：张景
朝代：明
体裁：曲

净：衣牵带。手怎擘。夫妻子母分南北。几处飘零魂消魄合前仇严领众上。
忆多娇
作者：张景
朝代：明
体裁：曲

生：世运旋。山谷迁。黄尘白浪无踬颠。此处相逢岂偶然。合：拜谢苍天。拜谢苍天。前路崎岖望你保全。
忆秦娥
作者：张景
朝代：明
体裁：曲

丑：钦王命。如炉法令行难定。付丑上：行难定。茫茫晚色。渡头人竞。
忆秦娥
作者：张景
朝代：明
体裁：曲

生：神京近。一丸泥把函关定。函关定。羊肠世路。谩先驰骋。
忒忒令
作者：张景
朝代：明
体裁：曲

旦：我绣房春当刺绣天。为甚的意慵神懒。岂是睡魔倦鬼苦烦我昏眩。又听得语燕与啼莺。枝头闹。梁间绕。倾听怀顿遣。
懒画眉
作者：张景
朝代：明
体裁：曲

旦：堪怜措大忒迂疏。恰似随风赴烛蛾。知君家世听鸣珂。可怜为我微躯也。霹雳青天白地波。
懒画眉
作者：张景
朝代：明
体裁：曲

生：丸来丸去两情和。诗谜堪猜独自哦不知。落花流水竟如何若是。传波红叶机缘辏。坦腹何须另觅何。
懒画眉
作者：张景
朝代：明
体裁：曲

生：春来春去几经过。不是今年恨最多。诗丸消息去如何。可曾却傍妆台堕。一段姻缘事怎么。
懒画眉
作者：张景
朝代：明
体裁：曲

那人落阱入天罗。想是文章被折磨小姐呵。你。何须布施念弥陀。吹嘘一点灵犀热。涸辙枯鱼沐浩波。
扑灯蛾
作者：张景
朝代：明
体裁：曲

合：荷神明呵护飞丸事真巧。会合在今宵。联属何须媒妁。也是前生缘结好。想赤绳绾足再难逃。只愿得同谐到老。历天长地久。永把瑟琴调。
折桂令
作者：张景
朝代：明
体裁：曲

生：坐藜灯对简踌躇。听了鸡谈。醒了昏迷。莫剿著糟粕糠秕。务咀著太羹。味着玄醴。更恨道猿马难羁。效磨穿铁砚相期那时节。秦关赵壁。拔帜先驰。气宇压太华山低。笔阵回峡水流西。
挂真儿
作者：张景
朝代：明
体裁：曲

小生：蓦地黄云迷目冷。凌霄鹞翅飞轻。月淡霜凝。皆供惨景。梦断处征鸿无影。
挂真儿引
作者：张景
朝代：明
体裁：曲

净：回首繁华如梦里。雄心今已灰颓。贴旦同上：暖阁香消。妆台尘暗。对景洒两行红泪。
挂真儿引
作者：张景
朝代：明
体裁：曲

净：睚眦之仇期必报。应知雀角难消。阳托招罗。阴怀圈套。腹剑胜藏刀设缴。
挂真儿引
作者：张景
朝代：明
体裁：曲

贴上：绣户香风珠翠拥。尊居幕府琳宫。庭外花秾。琼卮酒捧。只恐怕韶华春梦。
掉角儿
作者：张景
朝代：明
体裁：曲

生：我凭伊心中事倾。你传咱心中事明。欲飞时再行再停。欲投时相寻相认。你须要人眼睁先遁形。人眼清方现影。才称使令。间隙须乘。防閒须另。若相逢夫人韩氏。即便留情。
掉角儿
作者：张景
朝代：明
体裁：曲

生：我虽然七言未精。也到有千般厚情。你虽然心挑未明。那知我风流惯整。想因是好姻缘前世盟。巧机关今凑成。吾心深幸。巫山兆灵。高唐梦徵。定不做行云行雨。一段虚情。
收江南
作者：张景
朝代：明
体裁：曲

生：呀。想当年折得桂枝归。便指望曲江驰。一个个长安市上探花回。偏我无端挫过杏园期。恨春花两度飞。那有日扬眉吐气贯虹霓。
散漫词
作者：张景
朝代：明
体裁：曲

末：易弘器。严世蕃。薛滕唇齿。吴越戈矛。念先世之鼠牙。肆当朝之蜂螫。值弘器计偕燕台。遭世蕃为阱齐囿。花园邂逅。托屏娃而寄情。绮席牢笼。触吹沙而难发。未遂当垆。先沾解网。继发覆于应龙。中埋形于郡实。一充城旦。若待年于江滨。一列锁垣。得快心于天阙。冤翻恩结。姻联月下之赤绳。媒倩丸投。事类沟中之红叶。正是白衣苍狗多翻覆。沧海桑田几变更。略道事情。便知颠末。
斗黑麻
作者：张景
朝代：明
体裁：曲

净：痛惜家声。柱国太宰。奕世天恩。不终覆盖。重提起肝肠碎。泪满长江。愁连天海。合：山青水白。眼前皆惨恻。万里风尘。万里风尘。别离顷刻。
斗黑麻
作者：张景
朝代：明
体裁：曲

净：策射黄扉。轮埋白简小姐呵。你。泾上看羝。权遭偃蹇你夫妇呵。。休泪眼。莫埋怨。雾散云消。青天不远。合：云山隔面。愁情牵柳线。梨梦飞魂。天空断柬。
斗黑麻
作者：张景
朝代：明
体裁：曲

旦：愿你白璧连城。青钱万选你见了。月殿嫦娥。休忘半面。频嘱付。心莫变。我一颗飞丸。守如铁券。合：情分两愿。如南鸿北燕。恨在参商。恨在参商。东西隔怨。
斗黑麻
作者：张景
朝代：明
体裁：曲

生：我一纸缄情。百年无变只恨。花落花开。光阴掣电。肝肠寸剪。忍抛恩面。泪滴江流。魂随云。片合：长途九转。衣牵行步蹇。别泪流眦。心灰血溅。
斗黑麻
作者：张景
朝代：明
体裁：曲

贴旦：我但愿朝廷。风平浪解。放赦金鸡。赐环可待。收泪雨开眉黛。乐极生悲。否还通泰合前。
新水令
作者：张景
朝代：明
体裁：曲

生：当年不解辨杨岐。近虺蛇几遭毒累。喜冥鸿已脱罟。苦新蝉尚沾蜕。兔走乌飞教我。目眦裂冠缨冲起。
月云高
作者：张景
朝代：明
体裁：曲

生上：柏台严迥。枫宸借灵宠。新授上方剑。么魔谁敢纵。直指埋轮。奔狐狸不旋踵。欣止辇开言路。不负俺丹心悚。还矢鸣凤朝阳沥戆衷。管教清朝妖瘴空。
月云高
作者：张景
朝代：明
体裁：曲

生：事关心悚。当权转愁懵。提却高墙踊。翻教泪泉涌。磨障江边。叹伶仃抱惶恐。常梦想相逢处。徒自作相思俑。那时两纸情招各自供今日呵。。一道封章托扆聪。
月云高
作者：张景
朝代：明
体裁：曲

生：客行途陇。风尖且霜猛。回首龙江永。跋涉愁劳总。望烟瘴满巅崖。思颠危倩谁拥。虽暂脱佣舂难。怎能勾瞻乡垄他那里。迢递登山托采虻我这里。冷落悲秋盼塞鸿。
月云高
作者：张景
朝代：明
体裁：曲

生：胸中常董。玉石要分种。希步学毛焦躅。丹心自炯炯。凭着我骨鲠性。那怕他社城空。看阘茸都逃避。使朽骨阴沾宠。自忖图报私恩路得通。却免得㘅冤气贯虹。
朝元歌
作者：张景
朝代：明
体裁：曲

丑：你看遥天迩天。断续流云片。望取山巅树巅。抱子猿留恋。他作队安然。何歆何怨。人世怎能如愿小姐。我想仇府呵。。顷刻风烟。花残蝶残春恨牵你看他。下石水抛砖。惊涛还自渐合前。
朝元歌
作者：张景
朝代：明
体裁：曲

净：我想今年去年。奔走知难免。来往鞋穿袜穿。筋骨何辞倦。为衣食蝇头。一似吞钩吞线。那望前程路远。万贯腰缠。车尘马足空自怜。我命运当然。由天不怨天合前。
朝元歌
作者：张景
朝代：明
体裁：曲

外：长辕短辕。脂牵旋轻便。星前月前。驰骤何辞倦。露滑霜沾。轮埋足蹇。几树霜枫如茜。云暗天边。山巅水涯愁雨湔。行李趁风烟。名牵与利牵。合：乡山遥远。因此上去心如箭。
朝元歌
作者：张景
朝代：明
体裁：曲

旦：行到山边涧边。弱鬓尖风战。穿过松间竹间。瘦骨寒飙溅。命薄红颜。遭磨涉险我这般心事呵。。泪渍眉山昏眩。天不垂怜。姑妈爹娘相继颠。血泪染啼鹃。何由到九泉合前。
桂枝香
作者：张景
朝代：明
体裁：曲

旦：嫦娥月殿。清光休恋。相逢恍若瓜田。不是桑间游媛。我心彻玉泉。我心彻玉泉。些尘不染。长江天堑谩垂涎我道你。落花有意随飞燕岂知是。明月无情却上天。
桂枝香
作者：张景
朝代：明
体裁：曲

生：姑山雪样。瑶池莲放。白花仙女游凡。魆地端卿相撞。是前生宿殃。是前生宿殃。凭栏想望。支颐惆怅。细思量岂是。水晶屏上花妖降。恍惚还疑宿阿香。
桂枝香
作者：张景
朝代：明
体裁：曲

生：小娘子。我只为酬恩挂念。旦：我知你什么恩人。生：行来路远。旦：谁问你来路。生：文园肺病无方。渴望梅林留恋。旦：那里没有水。偏在此缠。生：你原何见偏。你原何见偏。旦：你的见偏。到说我偏。生：心通万卷。旦：既然读书。何不达礼。生：诬金不辨受非冤任凭他。游丝牵惹桃花片不道我。向日葵心只自妍。
桂枝香
作者：张景
朝代：明
体裁：曲

生：武陵津傍。藐姑山上。餐风吸露乘云。那许尘眸相望。看鸠双燕双。看鸠双燕双。雄鸣雌向。前飞后伉。恨茫茫。春光在眼人空想。何日窥帘窃异香。
梁州序
作者：张景
朝代：明
体裁：曲

合：你戴峨冠一似沐猴你。留姓字千年遗丑你。藏刀下石无非尽济贪谋你把。甘言似醴。苦口如仇。朝绅皆鱼肉。鹤轩和狗监尽封侯。羞杀当年侍凤楼合前。
梁州序
作者：张景
朝代：明
体裁：曲

合：陷边方常思首丘。那想着金门待漏。叹云泥隔绝。九阍难扣。待看升沈日月。来去春秋。过隙驹驰骤。少年忽忽也白蒙头。怕听笙歌满画楼合前净上。
梁州序
作者：张景
朝代：明
体裁：曲

外：滇南万里。瘴烟迷昼。剑气冲开牛斗。荒边酪酒。欲浇磈礧无由。况有眼前牢落。耳畔凄其。种种难消受。咏葵翻忆也故园秋。几度思乡懒上楼。合：衔冤恨心如疚。披霜战日无功奏。标铁柱怎能勾。
梁州序
作者：张景
朝代：明
体裁：曲

小生：我有亲衰耄。有妻娇幼。想起双眉常皱白云红树。几多心事担忧。外：追想苞苴睚眦。海外羁留。冤报何年售。小生：风吹酺乐也汉宫秋。何日金鸡下凤楼合前。
步步娇
作者：张景
朝代：明
体裁：曲

张上：风露潇潇冰轮展。碧汉澄如靛。抬头问玉蟾。一样团圞。几般堪玩。几人飘泊倚栏干。几人欢会閒庭院。
步步娇
作者：张景
朝代：明
体裁：曲

旦：芍药翻红花飞瓣。杨柳条难挽。海棠丝乱午风轻。滚滚红尘。马嘶人倦。转眼景将阑。十分春色如飞弹。
步步娇
作者：张景
朝代：明
体裁：曲

末：天生英杰匡明世。莫虑道多淹滞。须臾海运时。羊角抟风。垂云展翅。扶摇九万破溟池。那时方惬图南志。
步步娇
作者：张景
朝代：明
体裁：曲

生上：只见落叶纷纷金风剪。衰草寒烟染。愁怀百倍添。极目天涯。羊肠路远。穿履遍山川。无由得见佳人面。
步步娇
作者：张景
朝代：明
体裁：曲

生上：跋涉风尘形骸倦。始信离乡贱。彤云蘸碧天。满地黄花。物随时转。景色似当年。奈何人事乖心愿芒履轻千里。星眸注一人。为受严小姐救生大恩。到处寻觅。杳无信息。好闷人也。不免向前细访。。奈何人事乖心愿下。
步步娇
作者：张景
朝代：明
体裁：曲

生：举目长安风光好。三月花期到。纷纷多士豪。染纸挥毫。各抒怀抱何愁。点额委洪涛。轻雷鼓浪神鱼跳。
步步娇
作者：张景
朝代：明
体裁：曲

生：绿草连天春光早。回首乡闾杳。思亲泪暗抛。遥望枫宸。祥云笼罩。何年赤手系长鳌。投竿不枉任公钓。
步步娇
作者：张景
朝代：明
体裁：曲

生：路转津迷仙梦远。去马归嘶倦。神京岂故园。春满皇州。上林莺啭。芳心莫挂武陵源。征袍且望琼林染。
步蟾宫
作者：张景
朝代：明
体裁：曲

外：有脚阳春司谳听。谩说道官清民靖。朱幡皂盖拥相迎。五马承宣朝命。
步蟾宫
作者：张景
朝代：明
体裁：曲

生上：瑟琴和静何足道。酬恩愿一时风扫。今宵彷佛凤台箫。月下孤鸾转调。
江儿水
作者：张景
朝代：明
体裁：曲

净：玉斝金茎荐。熊蟠凤髓筵。蹁跹彩袖还有绿衣歌劝。水晶帘映荷香煽。广寒宫殿笙簧远怕你。一旦雾遮云掩。漏尽更残。转眼韶华飞电。
江儿水
作者：张景
朝代：明
体裁：曲

张：心如梦。目似盲。好生结果那从讽。云雨高唐无心梦。良缘自挫甘磨弄。净：却笑他痴呆懵懂。苦死推辞。不识权宜轻重。
江儿水
作者：张景
朝代：明
体裁：曲

旦：我情愿甘劳役。思量忍命穷。拚得胭脂委落如云鬞净：如云鬞难道就罢了。教你脚跟不留停。旦：芒履奔驰随人踵。离群乱逐风花拥。愿与月梅清共。净：不从只是打。偏要你从旦：老爷呵。莫说道打。便是。刎下头来。此念全然难动净。
江儿水
作者：张景
朝代：明
体裁：曲

旦：非是奴痴想。谁为言脱空。我孤栖无意谐鸾凤。贴：痴丫头。你做我媳妇到不好。你与老爷作对。就要炎天佣舂。寒天澼絖了。旦：我甘心酷热佣舂用。我甘心澼絖冲寒冻。张：只是虚度了春秋了。旦：一任春归秋送夫人呵。。戴你恩深怙恃。比亲生尤重。
江儿水
作者：张景
朝代：明
体裁：曲

末：夙荷金兰契。渐磨兼挈提。休抛过隙居诸易。为山一篑劳无弃。掘泉九仞功须底任他。紫貂裘敝。三寸还存。金印定须腰系。
江儿水
作者：张景
朝代：明
体裁：曲

贴：你也真执意。少变通。净：教人怒气胸中汹。木强无知言词横。张：青春苦把韶华送。秋月春光谁共。贴：薄命惜颜红。恐历尽终身饥冻。
沈醉东风
作者：张景
朝代：明
体裁：曲

旦：绣棚儿将纤指谩按。粉地儿将金针频贯。蜀锦越罗间。更挑刺繁英灿。茉藜素蔷薇红绽。蝶舞蜂攒。桃夭柳乱。巧安排夺天孙样范。
沽美酒
作者：张景
朝代：明
体裁：曲

末：仰青霄云片飞。俯苍崖树色迷。蓦地凌天各自宜。习家池馆草萋萋寒暑兮往来相继。兴衰兮循环道理。花景好时有几多香丽。月色圆夜有几多晴霁我呵。。对花月閒将品题这个是。代谢盈亏呀。。论浮生蝴蝶梦里。叹萍踪蜉蝣天地。
泣颜回
作者：张景
朝代：明
体裁：曲

净：分手泪盈腮。叹东西南北堪哀只道。春光常在谁知。霎时里雪逼霜摧。悔当权逞威。把孽冤罔造应还债。踪积得玉海金山。也俱为粪土尘埃。
泣颜回
作者：张景
朝代：明
体裁：曲

净：听语泪垂胸。顿教人气吐长虹。末：你自家做下事。却怨谁来。净：我捐生死战。仅成得尺寸微功。奈吹沙蔽矇。造孽冤诬陷情偏重。末：你的富贵那里来的。净：拥侯封鼎食鸣钟。赖朝廷破格推崇。
泣颜回
作者：张景
朝代：明
体裁：曲

旦：愁怀万种共千堆。身生阃阁足未履庭阶。堪怜蒲质。怎惯得涉浪穿崖。净：我犯天条。累及你了。旦：天刑怎回。总缇萦书上君难悔。把泼天样苦海愁山。更消磨杏脸桃腮。
泣颜回
作者：张景
朝代：明
体裁：曲

末：邀功。翻笑是痴童。身思纵欲。独耸孤峰。净：那有此意。末：虎耽狼狠。竟不想灭法欺公。净：自小奉法。怎敢有此。末：蛮夷贿通。把籓篱推倒邀天宠。这无将孽障如山。料明朝怎肯相容。
泣颜回
作者：张景
朝代：明
体裁：曲

贴：长吁柳袅。想章台马嘶金埒怎知。蜗壳忘回。麝脐番累蓦地里。瓦裂冰开你。瞒天祸胎驾虎威。把八柄三纲坏。叹荣枯傀儡灯残。看世变风捲尘灰。
浆水令
作者：张景
朝代：明
体裁：曲

旦：我本隐桃源焉知有汉那想他。倩渔郎问津来玩他那里。梦章台三春柳眠我这里。忆王孙千郊草芊。飞花应惹游丝绾又谁知。彻底冰壶。点染尘凡。金钿靥。玉指环。今生缘结来生绊。凭谁话。凭谁话。雕梁语燕空惆怅。空惆怅蜀魄啼残。
混江龙
作者：张景
朝代：明
体裁：曲

生：残林霜陨。纷纷败叶动离人。丹枫染血。绿草辞茵。摇落朱华增惨色。凋伤玉露忆阳春。隔关山蕉梦觅归途。望云霄雁帛无音信。抽尽了蚕丝茧腹。蹙损螺黛山痕。
满庭芳
作者：张景
朝代：明
体裁：曲

末：山结籓篱。云垂罗绮。参天绿树阴肥。红尘远隔。车马过来稀。云路通津何处。衡门且自栖迟。人閒林静。帘垂昼永。听鸟说天机。
满庭芳
作者：张景
朝代：明
体裁：曲

生：夜色苍茫。愁云滉瀁。梦中唤醒徬徨。孤鸿离塞。罟网四围张。徼惠商王祝网。幸恩宽三面高翔。超画地如登天上。肉骨德难偿。
满江红
作者：张景
朝代：明
体裁：曲

外上：春老莺残。风雨过。催花发信。瞥然见林梢肥红。尚欺绿嫩。小生上：唤起春郊游冶兴。独添缰锁人萦恨。合：今朝有酒且听莺。春休问。
滴溜子
作者：张景
朝代：明
体裁：曲

上：臣弘器。臣弘器。披肝吁天。仇严的。仇严的。轻干重宪。内：仇严有何事来。生：怙权。边疆扼腕。官奴如草菅。生灵毒怨。自撤籓篱。豺狼昼喧。
滴溜子
作者：张景
朝代：明
体裁：曲

合：念臣等。念臣等。赤心日捧。荷吾王。荷吾王。湛恩波涌。可怜。根基摇动。相臣孽乱阶人情詾詾吾王呵。。臣和主燕雀高堂。难避栋凶。
滴溜子
作者：张景
朝代：明
体裁：曲

生：世蕃的。世蕃的。弃市偿奸。严嵩的。严嵩的。议亲宜减。坐连。妻孥配边。照临遍四寰。覆盆独叹望吾王呵。剑赐权奸。无辜锡环。
点绛唇
作者：张景
朝代：明
体裁：曲

净扮仇严上：剑戟霜寒。冲冠气岸。长虹贯。歃血除奸。谁是我同仇怨。
煞尾
作者：张景
朝代：明
体裁：曲

生：足驰聘看神骏。翎刷起惊飞隼。那其时一剑横空拂五云。金印累累誇昼锦。头戴乌纱带横腰稳。跨紫骝驾朱幡。长安市后拥前奔。翟公门攘攘车马阗阍。看枯林花草重欣。寒酸洗尽。若拨云雾窥青汉也。阴谷遍阳春。
猫儿坠
作者：张景
朝代：明
体裁：曲

净：与君乡故。嫌隙已明了。意气通家何不好。惭非吐沐揽英豪。堪效。须附他剧孟家风。千里车绕。
猫儿坠
作者：张景
朝代：明
体裁：曲

末：好偷閒处随分寻方便。竹院逢僧清话远。伊蒲香积菜根甜。忻羡。料无得白地风波。及溺惊颤。
猫儿坠
作者：张景
朝代：明
体裁：曲

生：叹南柯梦蚁穴如奔电。驹隙沤浮光景浅。夜游秉烛非无见。有限。总然借挥日阳戈。难挽西飞箭。
猫儿坠
作者：张景
朝代：明
体裁：曲

生：江干邂逅。宝瑟未调弦。系马阳关柳线牵谁知今日呵。。湘南岘北草芊芊。相念也。知一样离情两处埋怨。
猫儿坠
作者：张景
朝代：明
体裁：曲

生：谬叨罗召正是。刎颈缔新交。羞杀金钱饕受了。恩施几杖愧违朝。还告。做不得入幕嘉宾。桃李名号。
玉交枝
作者：张景
朝代：明
体裁：曲

净：忧眉泪眼。生：把逃生从头细言旦：相公脱难后呵。。祇愁无罪连遭谴。一绳梁上高悬。谁知鬼箓未名镌幸有。陆姑代死留残喘。生：多亏他了。旦：这深恩何惭二天生：小姐不必烦恼。。待他年恩沾九天。
玉交枝
作者：张景
朝代：明
体裁：曲

净：翠钿玉瑱。扫蛾眉发如虿鬈只是。愁怀蹙断秋波浅生：恰似。好花萦雾笼烟旦：和你。心旌摇动别离天况又。骊歌促驾云飞远。生：聚萍踪江边水前。转车轮流星发箭。
玉交枝
作者：张景
朝代：明
体裁：曲

净：餐风沐雨。枕寒戈边疆御戎。贴：这是功劳所在。有何不好。净：遇君叨封拜恩荣。拥兵权望隆衔重谁知市虎诳重瞳。一时色变难容纵。平白地风颠浪涌。这富贵南柯一梦贴哭介。
玉交枝
作者：张景
朝代：明
体裁：曲

旦：何人无状。谩垂涎娉婷画嫱他说道。。意慇勤描写衷肠。谩痴狂惜玉怜香岂真是。心儿贪恋影儿良。缘何托愬丹青像。恁空劳抽思废肠。恁空劳游思幻想。
玉交枝
作者：张景
朝代：明
体裁：曲

旦：愁肠再转。论投丸情缘线联。苍天曾与行方便别时呵。临岐执手曾言。秋天物色不堪怜。春风情面还须念。看明月有亏有圆。叹人世风花零乱。
玉交枝
作者：张景
朝代：明
体裁：曲

旦：风掀云飏这丸儿。浪飘飘知落那厢。愁只愁墨髓流香。嗜味鱼相亲相傍。丑：小姐何故烦恼旦：一似。春光泄漏满庭芳。游人墙外多翘望。恨无端酿成悒怏。恨无端添来惆怅。
玉交枝
作者：张景
朝代：明
体裁：曲

生：戏题屏媛。意仓忙遗亡翠笺。须臾旧稿风曳现。阿谁赓和堪怜。净：此言似乎有意。向旦科：你拾的可在此。旦：在此。净：借观。旦与科净：你说大意来。旦：栏干徙倚盼瑶天。一丸隐隐飞来远。思淋漓才同谪仙。净：后面又样笔迹。旦似投琼深惭报砖。